ده‌سه‌ڵاتی كورد و مه‌لای كورد – Standard Kurd\nده‌سه‌ڵاتی كورد و مه‌لای كورد\nلەلایەن ستاندار Posted on ئاب 12, 2017 2667 جار بینراوە 2 سەرنج\nمامۆستا مەلا نادر کانی کوردەیی\nحه‌زم نه‌ده‌كرد خۆم له‌م بابه‌ته بده‌م به‌ڵام ناچاربووم چونكه زۆرجار غه‌مبارده‌بم كه‌ده‌بینم مه‌لای كورد به‌كارده‌هێنرێت ، له‌زۆركاتی هه‌ستیاردا باسی ئه‌وه‌ناكه‌م كه‌مه‌لای كورد چه‌ند خزمه‌تی به‌گه‌ل و نیشتیمان كردووه چونكه ئه‌وه وه‌كو ئه‌ركێك و پاشانیش زۆر باسكراوه به‌ڵام له‌وه‌ته‌ی كورد ده‌سه‌ڵاتی گرتۆته ده‌ست هه‌تا له‌شۆڕشه‌كانی گه‌لی كورد سته‌م زۆر له‌وچینه كراوه سوكایه‌تی كردن به‌مه‌لا هه‌ر له‌زووه‌و ده‌ستی پێ كردووه له‌هه‌شتاكانه‌وه تاكو ئێستا ئه‌م مامۆستایانه‌و چه‌ندانی تر به‌ده‌ستی ده‌سه‌ڵاتی كوردی شه‌هید كراون (مامۆستا عبدالله قه‌سرێ ، مامۆستا عمر تیمار ، مامۆستا ته‌یفور چه‌مچه‌ماڵ ، مامۆستا عبدالسلام ئاڵایی ، مامۆستا ئه‌حمه‌د سینه‌مۆكی ، مامۆستا عبدالرحمن گه‌ناوی ، مامۆستا عبدالرحمن هه‌مزه‌كۆری ، مامۆستا ئه‌مین قیڕژه‌یی ، مامۆستا وشیار گۆران ، مامۆستا احمدی دێری مامۆستا ڕەمەزان شوکر ) ئه‌وانه‌ش كه زیندانی كراون له‌ژێر ده‌سه‌ڵاتی كوردی ( مامۆستا عبدالفتاح ناوبه‌رگه‌ی ” مامۆستا شێرزاد عبدالوهاب ، مامۆستا عبدالخالق رووناكی ،وه‌هه‌روه‌ها بۆیندار كردنی مامۆستا ئه‌حمه‌دی خانه‌قا ، مامۆستا جه‌مال هه‌رته‌لی برینداركردنی خۆی و شه‌هیدكردنی كوڕه‌كه‌ی ، شێخ محمدی قه‌رده‌داغی خه‌تیب ).\nئه‌وانه‌شی كه‌بزركراون ( مامۆستا عباس هادی ، مامۆستا صدیق عمر ) وه‌چه‌ندانی تر شه‌هید و بریندارو ده‌ربه‌ده‌ر كراون كه‌ناوه‌كانیانم له‌بیر نیه ، وه‌هه‌روه‌ها هه‌ڵكوتانه سه‌ر چه‌ندین مزگه‌وت نمونه ( مزگه‌وتی جعفر قادر به‌گ و بریندار كردنی كوڕی مامۆستا ئه‌نوه‌ر خۆشناو ، مزگه‌وتی مه‌لا قادر خۆشنا و چه‌رخ نان بۆسوتاندنی ڕیشی به‌نده‌وه و برینداركردنی كوڕه‌كه‌م ، مزگه‌وتی الله اكبر و فه‌رمانی ده‌ستگیر كردنی بۆ مامۆستا ئیدریس كاریتانی ، مزگه‌وتی جودی و فه‌رمانی ده‌ستگیر كردنی بۆ مامۆستا عوسمان كانی كورده‌یی ) وه لادانی زیاتر له 15 وتار خوێن .\nبۆ ده‌بێ مامۆستایان تێ نه‌گه‌ن له‌و هه‌موو سوكایه‌تیه كاتێك ده‌سه‌ڵات كاریان به‌مامۆستایان ده‌بێ داوایان لێ ده‌كه‌ن له‌وتاره‌كانیان باسی هه‌ندێ بابه‌ت بكه‌ن له‌به‌رژه‌وه‌ندی ده‌سه‌ڵاتدا ، یان هه‌ندێ مامۆستا ئیستیڕاد ده‌كه‌ن فه‌رشی سوری بۆ ڕاده‌خه‌ن له‌شاره‌كانی تره‌وه له‌گه‌ڵ ئه‌وه‌ی شه‌هاده‌ی زانستی شه‌رعی نیه ، ئایا كاتێ سوكایه‌تی ده‌كرێ به‌دین و مزگه‌وت و مه‌لاو شێخ و حوجره و مه‌دره‌سه شه‌رعیه‌كان زانستی شه‌رعی ده‌گوازرێنه‌وه بۆ په‌روه‌رده ، له‌ڕاگه‌یاندنه‌كاندا وروژاندنی شتیی گوماناوی و زۆری تر له‌هه‌ندێ كات دا سوكایه‌تی كردن به به‌شێك له‌زانایان و خه‌ڵات كردنی به‌شێكی تر جێگای پرسیار نیه مامۆستایانی ئاینی بۆچی وایان لێهاتووه ئایا كاتێك مامۆستایان داده‌نیشن له‌گه‌ڵ ده‌سه‌ڵاتداران باشتر نیه داوای قوت و مافی خه‌ڵك بكه‌ن له‌جیاتی داواكردنی زه‌وی و خانوو دامه‌زراندن و وێنه گرتن له‌گه‌ڵ به‌رپرسان و ئایا مامۆستایانی ئاینی بۆ وا په‌رته‌وازه‌بوون بۆ ئاماده نین قسه‌ی حه‌ق بكه‌ن به‌رامبه‌ر به‌رپرسان داواكارم له هه‌موو مامۆستایانی ئاینی باشتر بیركه‌نه‌وه وه حیساب بۆ ڕۆژی قیامه‌تیان بكه‌ن شتی تر زۆر مابو بیڵیم ئه‌وه‌نده به‌سه ڕاو سه‌رنجی ئێوه چیه برایان و خوشكان ؟\nبڵاوکراوەی پێشووکەی دەوڵەتی کوردستان دۆڕا؟\nبڵاوکراوەی نوێترچەند نھێنیەک لەبارەی فشارەکان بۆ دواخستنی ریفراندۆم دوایین ئاگادار کردنەوەکان بۆ ھەرێم\nئاب 12, 2017 له 8:49 pm\nكلمة حق أريد بها باطل ،،،،،، ودمج للغث والسمين ،،،،،، لو تلطفت كما أمر الله ( وليتلطف ) لكنت من المفلحين ……. ولو تأملت ما فعل أدعياء العلم في الوسط السني لرجوت الله أن تخرج منها لا لك ولا عليك ولدعوت الله ان ( لا تجعلنا فتنة ) ….. أما إن أردت أن اسرد لك ما فعلنا بأنفسنا فسأسرد لك الدواوين . وعند علماء حلبجة الخبر اليقين .\nئاب 13, 2017 له 4:50 pm\nمه‌لای نا مه‌لا سمیل كلكه گا\nترسی خوا نه‌با ———\nره‌حمه‌تی شیخ ره‌زا باشی ناسیویت\nتۆ خۆت كاری حیزبایه‌تی ده‌كه‌یت و مینبه‌ری پیغه‌مبه‌ر (ص) به كاردینی بۆ مه‌رامی سسیاسی دونیه‌وی هاتی باسی ماموستایانی كورد په‌روه‌ر ده‌كه‌یت ئه‌وانه‌ی كوردایه‌تی و ئاینی پیرۆزی ئیسلامیان له حیزبایه‌تی تۆ به گه‌وره‌تر ده‌بینن\nئه‌گه‌ر شه‌رم له خۆت ناكه‌یته‌وه شه‌رم له‌و مه‌ندیله‌ت بكه كه به‌سه‌رته‌وه‌یه\nستاندەر دەسەڵاتە نوێیەكانی ئۆردوگان بەسیستەمی سەرۆكایەتی بڵاودەكاتەوە\nPosted on حوزه‌یران 25, 2018 0 1467\nPosted on ته‌مموز 6, 2018 0 3278\nPosted on ته‌مموز 13, 2018 0 584\nمیراتی ململانێ میراتی ململانێ\nPosted on ته‌مموز 1, 2018 0 291\nPosted on ته‌مموز 10, 2018 0 2414


فۆڕمی تۆمارکردنی بابەت | گۆڕان لەسەر بەشداریکردنی رابون مەعروف لەجوڵانەوەی (نەخێر لەئێستادا) هاتەدەنگ\nماوەیەکە پەرلەمانتاری فراکسیۆنی گۆڕان کاک #رابون مەعروف#، هەندێک جموجۆڵی سیاسی دەکات پێچەوانەی سیاسەتی فراکسیۆنی #بزوتنەوەی گۆڕان# لە پەرلەمانی کوردستان. ئێمە لە فراکسیۆنی گۆڕان لە پەرلەمانی کوردستان رایدەگەیەنین; کە ئەم هەڵسوکەوتانەی ناوبراو هیچ پەیوەندییەکی بە سیاسەتی فراکسیۆنی بزوتنەوەی گۆڕانەوە نیەو، سەرپێچی کردووە لە سیاسەتی فراکسیۆن و، هەموو ئەو قسانەشی کە کردی و بۆ لەمەودواش دەیکات، گوزارشت لە رای فراکسیۆنی بزوتنەوەی گۆڕان ناکات و رای خۆیەتی. راو هەڵوێستی فراکسیۆنی گۆڕان لە پرسە سیاسیەکان بە پرسی ریفراندۆم و سەربەخۆییشەوە، لە بەیاننامە و بەلاغە فەرمییەکانی بزوتنەوەی گۆڕان رادەگەیەنرێت. فراکسیۆنی گۆڕان لە پەرلەمانی کوردستان 09-08-2017


You are at:Home»بابەتی گشتی»عێراق و جیهان»مۆگرینی هۆشداری لە روودانی شەڕ دەدات\nBy nuche.net on\t 2019/06/17 عێراق و جیهان\nبەرپرسی سیاسەتەکانی دەرەوەی یەکێتی ئەوروپا، بەر لە بەشداریکردنی لە کۆبوونەوەی وەزیرانی دەرەوە و بەرگری وڵاتانی ئەندام لەم یەکێتییە، سەبارەت بە رەشی ئاڵۆزی کەنداو نیگەرانی خۆی خستە روو -و داوای لە لایەنەکانی ئەم ئاڵۆزیە کردووە، کە پشوودرێژ بن.\nفدریکا مۆگرینی، بەرپرسی سیاسەتەکانی دەرەوەی یەکێتی ئەوروپا وێڕای خستنەڕووی ئەجێندای کۆبوونەوەی وەزیرانی دەرەوە و بەرگری یەکێتی ئەوروپا، لە بارەی گۆڕانکاریەکانی کەنداو هۆشداری دا و گوتی، داوا لە لایەنەکان دەکەین کە بە پشوو درێژیەوە هەوڵی چارەسەکردنی ئەم ئاڵۆزیانە بدەن.\nمۆگرینی بە پشتبەستن بە لێدوانی سکرتێری گشتیی نەتەوەیەکگرتووەکان، دەڵێت، ناوچەکە توانای هەڵگرتنی قەیرانێکی نوێی نییە.\nبە گوتەی مۆگرینی، لە کۆبوونەوەیەکی وەزیرانی دەرەوە و بەرگری وڵاتانی ئەندام لە یەکێتی ئەوروپا، رەوشی ئاڵۆزی کەندا وتاوتوێ دەکرێت، هاوکات نەخشەرێگای ئەم یەکێتییە بۆ دەربازبوون لەم قەیرانە باس و گفتوگۆی لە سەر دەکرێت.


23 | December | 2018 | Ranyacity.org\nDecember 23, 2018 Regay Rast\tLeave a comment\nپێشبینی كەش و هەوای ئەمڕۆ دووشەممە ٢٠١٨/١٢/٢٤\nهەروەكو پێشتر ئاماژەمان پێدا چاوەڕوان ئەكرێت ئەمڕۆ دووشەممە شەپۆلێكی باران بارین ناوچەكەمان بگرێتەوە و كاریگەیە سەرەتاییەكانی شەپۆلەكەش لە دوای كاتژمێر ١ لە ڕاپەڕین دەست پێئەكات و بەتێپەڕبوونی كات ڕێژەی هەور لە ناوچەكە بەرزئەبێتەوە، ئەمڕۆ تاوەكو نیوەڕۆ ئاسمانی ناوچەكەمان لە نێوان نیمچە هەور و هەوردا ئەبێت و تاوەكو ئەو كاتە ئەگەری باران بارین لاواز ئەبێت، والله أعلم\nلەدوای نیوەڕۆوە ئاسمان بۆ هەوری تەواو ئەگۆڕێت و ئەگەری باران بارین لەسەرجەم ناوچەكان دەست پێئەكات و لە زۆربەی ناوچەكانی ڕاپەڕین ئەگەری بارانی بەخووڕ ئەبێت لە كاتە جیاوازەكاندا، هەروەها بەهۆی نزمبوونەوەی پلەی گەرمی چاوەڕوان ئەكرێت لە زۆربەی ناوچە شاخاویە بەرزەكانی خۆرهەڵات و باكوور و ڕۆژئاوای ڕاپەڕین بەفرببارێت و ناوچەی بناری قەندیل و دەورووبەری زۆرترین بڕی بەفر ئەیانگرێتەوە، والله أعلم\nبەهۆی كاریگەریەكانی شەپۆلەكە ئەمڕۆ پلەی گەرمی لە ناوچەكەمان نزم ئەبێتەوە و بەرزترین پلەی گەرمی لە دوای نیوەڕۆ ٨ – ٩ پلە ئەبێت و نزمترین پلەی گەرمی لە پێش خۆرهەڵاتن ( -٦ ، -٧ ) پلە ئەبێت لە بناری قەندیل، والله أعلم\nماڵی پێشمەرگەیەک لەحاجیاوا سوتا\nDecember 23, 2018 ranyacitynet\tLeave a comment\nئەمشەو ٢٠١٨/١٢/٢٣، کات ژمـێر ( ٧:٠٧ ) بنکەی بەرگری شارستانی حاجیاوا ئاگادار کرایەوە کە ڕوداوێکی ئاگر کەوتنەوە ھەیە لە حاجیاوا ، گەرەکی دابان ، دەست بەجـێ تیمی بنکە گەیشتنە شوێنی ڕوداو توانیان ئاگرەکە پێش تەشەنە کردن بۆ ژورە کانی تر کۆنتڕۆڵ بکەن ،سوتانی ژورێکی( ٣بە٦ ) ھۆکاری ئاگر شــۆرتـی کارەبا ، سوپاس بۆ خوای گەورە جگە لە زیانی مادی ھیچ زیانی گیانی بەدواوە نە بوو\nنێچیرڤان بارازانی، دایکی سێ منداڵە سوتاوەکە بۆ چارەسەر دەنێرێتە تورکیا\nبە فەرمانی نێچیرڤان بارزانی، سەرۆکوەزیرانی هەرێمی کوردستان ئەو ژنەی لە چەمچەماڵ سووتا رەوانەی تورکیا دەکرێت و لە باشترین نەخۆشخانەی ئەو وڵاتە چارەسەری پزیشکی وەردەگرێت.\nنووسینگەی سەرۆکوەزیرانی هەرێمی کوردستان بە ناوی نێچیرڤان بارزانییەوە قسەی لەگەڵ بنەماڵەی سێوان قادر کردووە و پێیانگوتوون، سەرۆکوەزیران هەرچی پێویستە لەپێناو چارەسەر و چاکبوونەوەی سێوان-دا دەیکات، ئەگەر پزیشکەکان رازیبن و تەندروستی رێگەبدات بە فڕۆکەیەکی تایبەت دەنێردرێ بۆ تورکیا تاوەکو باشترین چارەسەر وەربگرێت و ژیانی رزگاربکرێت.\nسێوان قادر، دایکی ئەو سێ منداڵەیە کە هەفتەی رابردوو لەکاتی ئاگرکەوتنەوە لە ماڵەکەیاندا سووتان، لە ئەنجامدا سێ منداڵەکەی گیانیانلەدەستدا، خۆیشی لە 90%ی جەستەی سووتا. ئەو ئێستا لە سلێمانی چارەسەری پزیشکی وەردەگرێت.\nسێوان قادر لە نەخۆشخانە قسەی بۆ تۆڕی میدیایی رووداو کرد و گوتی “لەم ئازارە رزگارمبکەن و لێرە دەرمبکەن\nهەرچەندە هێشتا پۆلیس لێکۆڵینەوە لە چۆنێتی رووداوەکە دەکات و دۆسیەکە یەکلانەبووەتەوە، بەڵام سێوان کە بە ئاسانی ناتوانێ قسەبکات بە (رووداو)ی گوت ئەوەی روویدا “خۆم نەبووم، مێردەکەم بوو، ئێمە شەڕمان کرد”.\nسێوان قادر هاوژینەکەی بە تۆمەتبار دەزانێ و گوتی “ئەم کەیسە دانەخرێ، بەسزای خۆی بگەیەنن، قەت لێی خۆشنابم. لە هیچ کەسێک خۆشنابم کە دەستی تێیدایە”.\nسێوان دایکی سێ منداڵ بوو کە تەمەنیان لەنێوان 1 بۆ 5 ساڵدا بوو، بەڵام تاوەکو ئێستاش نازانێت منداڵەکانی مردوون.\nپۆلیسی چەمچەماڵ چەند کاژێرێک دوای رووداوەکە باوکی منداڵەکانی دەستگیرکرد و رایگەیاند، لێکۆڵینەوە لە هۆکاری سەرەکی ئاگرکەوتنەوەکە، گیانلەدەستدانی منداڵەکان و سووتانی دایکیان دەکەن.\nرووداو زانیویەتی، بەهۆی بوونی کامێرای چاودێری بەرامبەر ماڵی سێوان دەرکەوتووە هاوژینەکەی دەبەیەک نەوت دەباتە ژورەوە و غازی ماڵەکەش دەکاتەوە. دواتر هاوژینەکەی دەڕوات و ماڵەکە گڕدەگرێت و سێوان بەئاگرەوە بەرەو حەوشە دەچێت، دراوسێکان دەیکوژێننەوە، بەڵام خۆی زۆرینەی جەستەی سووتاوە و سێ منداڵەکەشی هەر لەوێدا گیانیانلەدەستدا.\nشەفیق نووری، مامی سێوان ساڵانێکی زۆرە لە دەرەوەی وڵات نیشتەجێیە، ئەو بە (رووداو)ی گوت “تەنیا دەمەوێت کاتێک دەگەڕێمەوە بە هاوڕێ بیانییەکانم بڵێم ئێمە خاوەنی حکومەت و دادگایەکین کە باوکە و بەدەم هاوار و غەدری برازاکەمەوە چووە. با سێوەش بێدەنگ نەکرێ و تاوانباریش لە ژوور بکرێت و بەخێوبکرێت. ئێمە وەک خانەوادەی سێوە لەجیاتی باوکە ئەژنۆشکاوەکەی داوا لە سەرۆکی حکومەت دەکەین سێوە بگەیەنێتە دەرەوە. ئێمە سوپاسی زۆرمان بۆ بەڕێوەبەر و کارمەندان و نەخۆشخانەکە هەیە، بەڵام دەبوو وەزارەتی تەندروستی لیژنەیەکی بناردایە و هەر هیچ نەبێت تاوەکو دڵی ئێمە سووکنایی بێت، نەوەک وەک نەخۆشێکی ئاسایی سەیربکرێت”.\nدایكێك ٤ منداڵی بە سكێك بوو، سێ کوڕ و کچێک\nلە نەخۆشخانەی ئافرەتان و لەدایكبوونی شاری هەولێر، دایكێك بە سكێك سێ كوڕ و كچێكی بوو، نەخۆشخانەكەش دەڵێت: “تەندروستی منداڵەكان باشە”.\nنەخۆشخانەی ئافرەتان و لەدایكبوونی فێركاری هەولێر لە ڕاگەیەنراوێكدا ئاماژەی بەوەكردووە،، ئافرەتێك بەسكێك چوار منداڵی بوو لەنەخۆشخانەكەمان بەنەشتەرگەری، كە (سێ كوڕ و كچێك) بووە و ماوەی سكەكەی (31 – 32) هەفتە بووە، واتا لەكاتی خۆی زووتر بووە.ئاماژەی بەوەشكردووە، منداڵەكان لەڕێكەوتی (20/12/2018) خەوێندرابوون لەبەشی منداڵە ناكامەكانی نەخۆشخانەكەمان بەهۆی ئەوەی كێشیان لەنێوان (1300 – 1500) گرام بووە.\nجەختیشی كردۆتەوە، كە “دوای ماندوبوونێكی زۆر، سوپاس بۆ خوا سوپاس بۆ پزیشك و ستافی بەشی منداڵە ناكامەكان، ئەمڕۆ (23/12) منداڵەكان بە تەندروستیەكی باش بەڕێ كران”.\nبەپێی دوایین گۆڕانكاریەكانی كەش و هەوا لە ناوچەكە چاوەڕوان ئەكرێت سبەی دووشەممە شەپۆلێكی باران بارین ناوچەكەمان بگرێتەوە، إن شاءالله لە چەند كاتژمێر داهاتوو زانیاری زیاتر لەسەر شەپۆلەكە بڵاوئەكەینەوە\nزانکۆی راپەڕین سەرجەم پشووەکانی هەڵوەشاندەوە\nئاگاداری بۆ خوێندکاران دەربارەی پشوەکان\nسەرۆکایەتی زانکۆی ڕاپەڕین، ئاگاداری سەرجەم خوێندکاران لەسەرجەم بەش و كۆلێژەكان دەکاتەوە، کە رۆژانی (٢٥ – ١٢ – ٢٠١٨ و ٦ – ١- ٢٠١٩ ) ئەگەر پشوی فەرمیش ڕابگەیەنرێت، ئەوا دەوامی خوێندکاران ئاسایی دەبێت و خوێندن لە زانکۆمان بەردەوام دەبێت.\nسەبارەت بە دەوامی فەرمانبەرانیش وەک سەرجەم دام و دەزگا و فەرمانگەکانی تری حکومەتی هەرێمی کوردستان دەبێت.\n٢٣ – ١٢ – ٢٠١٨\nنرخی لیترێك بەنزینی نۆرماڵ بۆ خوار 700 دینار دابەزی\nنرخی لیترێك بەنزینی نۆرماڵ بۆ خوار 700 دینار دابەزی، بەرپرسانی حكومەتیش هۆكارەكەی بۆ دابەزینی نرخی جیهانیی نەوت دەگەڕێننەوە.\nسۆران عەبدولغەفوور، بەڕێوەبەری چاودێریی بازرگانیی سلێمانی، بە تۆڕی میدیایی رووداوی راگەیاند “لەمڕۆوە (یەكشەممە، 23-12-2018) نرخی بەنزین دابەزینێكی دیكە بەخۆیەوە دەبینێ، نرخی یەك لیتر بەنزینی جۆری نۆرماڵ بە 675 دینار موحەسنیش بۆ 750 دینار دادەبەزێ”.\nبەڕێوەبەری چاودێریی بازرگانیی سلێمانی هەروەها دەڵێ “هەر خاوەن بەنزینخانەیەك سەرپێچی بكات و لەو نرخە گرانتر بیفرۆشێ، رووبەڕووی سزا دەبێتەوە، لەمڕۆشەوە لیژنەكانمان دەردەچن بۆ چاودێریکردنی ئەو نرخە”.\nهەر پەیوەست بەو پرسە، نەبەز عەبدولحەمید، قایمقامی هەولێر قسەی بۆ رووداو كرد و جەختی لەوە كردەوە “نرخی بەنزینی جۆری نۆرماڵ لە شاری هەولێریش بۆ خوار 700 دینار دابەزیوە. گوتیشی “هۆكاری دابەزینی نرخی بەنزین، پەیوەندی بە نرخی جیهانیی نەوتەوە هەیە، ئێستا نرخی باشترین جۆری نەوت لە جیهاندا بەرمیلێكی بۆ خوار 55 دۆلار دابەزیوە، بۆیە ئەگەر هەیە نرخی بەنزین زیاتریش داببەزێ”.\nلە رابردوودا نرخی هەر لیترێکی بەنزینی نۆرماڵ بۆ زیاتر لە 800 دینار بەرزببووەوە، بەڵام دابەزینی نرخی نەوت لەسەر ئاستی جیهان بووەتە هۆی دابەزینی نرخی بەنزین لە کوردستان.


پەڵكانە؛ ئەو گوندەی سێ ساڵە بێ ململانێ نەبووە\nراپۆرتی: كاروان ساڵحی – كەركوك ناو\nگوندی پەڵكانە؛ سێ ساڵە لە بارگرژی و ململانێی دوو نەتەوە و دوو حكومەتدایە، بێ ئەوەی هیچ لایەكیان چارەسەری یەكجاریی كێشەی ناوچەكەی پێبێت.\nلە دوای روداوەكانی 16ی ئۆكتۆبەری 2017ـەوە، چەندینجار ئاڵۆزی و ناكۆكی كەوتۆتە نێوان كورد و عەرەبەوە، لەسەر خاوەندارێتی زەوییە كشتوكاڵییەكانی پەڵكانەی پارێزگای كەركوك.\n(گوندی پەڵكانە لە ناحیەی سەرگەڕان-ی قەزای دوبز لە باكوری خۆرئاوای پارێزگای كەركوك، گوندی پەڵكانە لەروی ئیدارییەوە سەر بە كەركوكە بەڵام دۆسیەی ئەمنی لای فەرماندەیی ئۆپەراسیۆنەكانی پارێزگای سەڵاحەدینە)\n"بەڵگەی فەرمی دادگا و كشتوكاڵ و لایەنە پەیوەندیدارەكانی دیكەمان هەیە، ئەو زەوییانە لە باوباپیرانمانەوە بۆمان ماوەتەوە، هی ئەمڕۆ و دوێنێ نییە، بەڵام ئەو خێزانە كوردانەی لە گوندەكەدان هیچ بەڵگەیەكیان پێنییە" ئەحمەد غەزال، یەكێك لە شێخەكانی هۆزی شەممەر وای وت.\nژمارەیەك لە شێخەكانی ئەو هۆزە ئەمڕۆ سێشەممە 15ی ئەیلول، لە گوندی رافیدینی نزیك دوبز بە دوری 20 كیلۆمەتر لە پەڵكانە گردبونەوە و داوایانكرد، رێگە بە گەڕانەوەیان بۆ سەر زەوییە كشتوكاڵییەكانی پەڵكانە بدرێت.\nهۆكاری گواستنەوەی گردبونەوەكە بۆ رافیدین لە بری پەڵكانە، بەهۆی رێگریی هێزە ئەمنییەكانەوەیە لە روماڵی راگەیاندن و گەیشتنی رۆژنامەنوسان بە پەڵكانە، بەوتەی شێخەكانی شەممەر.\nغەزال بە (كەركوك ناو)ی وت "گلەیی ئێمە لە پەرلەمانتارانی عەرەبە، لەسەر شانی ئێمە بون بە پەرلەمانتار و ئێستا كەسیان لە كێشەكانمان ناكۆڵنەوە".\nپەڵكانە و چەند گوندێكی تری ناحیەی سەرگەڕان لە قەزای دوبز-ی پارێزگای كەركوك، زیاتر لە 10 جار بونەتە جێی بارگرژیی و مشتومڕی خەڵك و لێپرسراوان دەربارەی خاوەندارێتی ناوچەكە و زەوییە كشتوكاڵییەكانی، بەوتەی كورد لەژێر فشاردا هەوڵی دەركردنیان دەدرێت، لەكاتێكدا عەرەب بە شوێنی نیشتەجێبونی خۆیانی دەزانن.\nیوسف محەمەد عەلی، ئەنجومەنی گوندی پەڵكانە بە (كەركوك ناو)ی وت "لە 1975دا بەعس 12 گوندی سەرگەڕانی چۆڵكرد، لە نێویاندا گوندەكەی ئێمە، ئەوكات عەرەبی هێنایە ناوچەكانمان و ئێمە رۆیشتین، تا لە دوای 2003ـەوە جارێكیتر گەڕاینەوە بۆ زەوییەكانی خۆمان".بەپێی بڕیارەكانی ئەنجومەنی باڵای شۆڕش و لیژنەی كاروباری باكوری سەردەمی دەسەڵاتدارێتی حزبی بەعس، كە سەدام حسێن سەرۆكایەتی دەكرد، زۆرینەی زەوییە كشتوكاڵییەكانی كورد لە كۆتایی حەفتاكانی سەدەی رابردوو بەشێوەی گرێبەست بەسەر عەرەبی ناوەڕاست و خواروی عیراقدا دابەشكران، ئەوەش لەچوارچێوەی پرۆسەی تەعریب و راگواستنی خێزانە كوردەكان، بەڵام لەگەڵ روخانی رژێمی بەعس لە ساڵی 2003، كورد بۆ تەواوی زەوییە كشتوكاڵییەكانی گەڕایەوە.\n"دوای پرۆسەی ئازادی گەڕاینەوە و ژیانی ئاساییمان دەستپێكردەوە، سەرقاڵی ئیشوكاری خۆمان بوین، بەڵام دوای 16ی ئۆكتۆبەر دیسان عەرەبەكان هاتنەوەسەرمان بە پاڵپشتی هێزی ئەمنی و دەستیان بەسەر ژمارەیەك خانودا گرت كە ماڵی تێدانەبوو" بەوتەی یوسف محەمەد، تائێستا 12 جار هۆزە عەرەبەكان هەوڵیانداوە لە گوندەكەدا جێگیرببنەوە.\nلە 16ی ئۆكتۆبەری 2017دا هێزەكانی حكومەتی فیدراڵی گەڕانەوە بۆ كەركوك و پێشمەرگە كشایەوە، كاتێك پەیوەندییەكانی هەرێم و بەغدا بەهۆی ریفراندۆمی كوردەوە گەیشتنە ئەوپەڕی ئاڵۆزی.\nدوایین ئاڵۆزی لە پەڵكانە چەند رۆژێك لەمەوبەر بوو، بەرلەوەی بگاتە پێكداهەڵپژان، جارێكیتر بەكاتی بارگرژییەكان هێوركرانەوە.\nئەنجومەنی گوندی پەڵكانە داواكارە هەرچی زووە لەسەر ئاستی باڵا كۆتایی بە كێشەی ناوچەكە بهێنرێت و چیتر لەو بارودۆخە ناجێگیرەدا نەمێننەوە.\nئێمە خەڵكی رەسەنی گوندەكەین بەڵام هێزە ئەمنییەكان رێگریی لە گەڕانەوەمان دەكەن\nگوندی پەڵكانە، یەكێك لە 42 گوندەكەی سەرگەڕان و دەكەوێتە باكوری خۆرئاوای كەركوك، نزیكەی 25 ماڵی تێدایە و روبەرەكەی زیاتر لە 60 هەزار دۆنم زەویی بەپیتی كشتوكاڵی و نەوتی تێدایە.\nحەمید هەلیل فەرحان، یەكێكە لەو هاوڵاتییە عەرەبانەی هەوڵی گەڕانەوە بۆ پەڵكانە دەدات و دەڵێت "ئێمە خەڵكی رەسەنی گوندەكەین، ئەو كوردانەی لەوێ ماونەتەوە بەشێكیان خەڵكی حەسەكە (كوردستانی سوریا) و بەشێكی دیكەیان خەڵكی مەهاباد (كوردستانی ئێران)ـن، لەگەڵ چەند خێزانێكی دهۆك".\nلە ئایاری 2019دا راكان سەعید، پارێزگاری كەركوك بەوەكالەت لە كۆنگرەیەكی رۆژنامەوانیدا وتی "دانیشتوانی ئێستای پەڵكانە خەڵكی مەهابادی ئێرانن" و بەرگری لە هەوڵی گەڕانەوەی خێزانە عەرەبەكان كرد.\nحەمید هەلیل بە (كەركوك ناو)ی وت "ئێمە خەڵكی شوێنی دیكە نین، ناومان لەسەرژمێری 1957ی ناوچەكەدایە، ناسنامەكەی باوكم هی ساڵی 1928ـە و لێی نوسراوە سەرگەڕان، بۆیە داوای مافی خۆمان دەكەین، بۆ ئەوەش نوسراوی دادگامان هەیە بەڵام هێزە ئەمنییەكان رێگریی دەكەن".\nبەپێی ئەو بەڵگانەی نوسینگەی كەركوكی جێبەجێكردنی ماددەی 140 پێشتر بڵاویكردۆتەوە، چەند هۆزێكی عەرەب لە هەشتاكانی سەدەی رابردوودا بە نامەیەك خواستی خۆیان بۆ نیشتەجێبون لە جێی خێزانە كوردەكان لە سنوری سەرگەڕان نیشانداوە لەسەر داوای حكومەتی ئەوكاتی بەعس بە سەرۆكایەتی سەدام حسێن.\nهەروەها راكان سەعید، پارێزگاری كەركوك بەوەكالەت لە چەند نوسراوێكدا كە كۆپییان لای (كەركوك ناو) هەیە و لە مانگی 11ی 2017دا ئاڕاستەی قایمقامی دوبز و ئۆپەراسیۆنەكانی سەڵاحەدین كراون، داوایكردووە هاوكاری هاوڵاتیانی عەرەب بكرێت تا بۆ پەڵكانە و گوندەكانی تری سەرگەڕان بگەڕێنەوە.\nئەمە خاكی باوباپیرانمانە و رێگە نادەین عەرەب داگیری بكەن\nهونەر كەریم رەحمان، دانیشتوی گوندی پەڵكانە بە (كەركوك ناو)ی وت "ئەمە خاكی باوباپیرانمانە و رێگە نادەین عەرەب داگیری بكەن"، وتیشی "ئەگەر سەركردایەتی كورد ئێمەیان فرۆشتوە یان پشتیانتێكردون با بزانین" وەك ئاماژەیەك بۆ بەدەمەوەنەهاتنی كێشەكانیان وای وت.\nبەوتەی ئەو هاوڵاتییە تەنیا شەش خێزانی عەرەب لە گوندەكەدا بە پاڵپشتی هێزە ئەمنییەكانی ناوچەكە جێگیربون.\nگوندی پەڵكانە هەرچەندە لە روی ئیداریەوە سەر بە پارێزگای كەركوكە، بەڵام دۆسیەی ئەمنی لای فەرماندەیی ئۆپەراسیۆنەكانی پارێزگای سەڵاحەدین-ـە.\n(كەركوك ناو) زیاد لە جارێك هەوڵیدا لێدوانی لێپرسراوانی لایەنی پەیوەندیدار بەدۆسیەی زەوییە كشتوكاڵییەكان بە تایبەت فەرمانگەی كشتوكاڵی سەرگەڕان وەربگرێت، بەڵام هەوڵەكان بێ ئاكام بون.\nلە ئایاری ساڵی رابردودا، كاتێك زیاتر لە 100 هاوڵاتی هۆزی شەممەر بە حەوت ئۆتۆمبێلەوە هەوڵیاندا لە پەڵكانە جێگیربن و پێكداهەڵپژان رویدا، ئیدارەی ناوچەكە بە هاوكاری پەرلەمانتاران و لێپرسراوانی باڵا بە كاتی كۆتاییان بە بارگرژییەكان هێنا.\nئەوكات عەبدولمتەلیب عەبدولمەجید، بەڕێوەبەری ناحیەی سەرگەڕان بەوەكالەت لە كۆنگرەیەكی رۆژنامەوانیدا كە پەیامنێری (كەركوك ناو) ئامادەی بوو وتی كێشەی زەوییە كشتوكاڵییەكانی گوندی پەڵكانە بەشێوەیەكی كاتی چارەسەركراوە تا دادگا خاوەندارێتییان یەكلاییدەكاتەوە.\nچارەسەری كێشەی خاوەندارێتی زەوییە كشتوكاڵییەكان، لە چوارچێوەی قۆناغی یەكەمی ماددەی 140ی دەستوری عیراقیدایە، كە بۆ یەكلاكردنەوەی چارەنوسی ئیدارەدانی كەركوك و چەندین ناوچەی تر لە نێوان هەردوو حكومەتی عیراق و هەرێمی كوردستاندا دانراوە، لەرێی ئاساییكردنەوە، سەرژمێری و دواتر راپرسی.


سەرۆکى سیلڤادۆر لە نیویۆرک جیاواز وتاری دا.. “سیڵفیەکەم زیاتر لە وتارەکەم خەڵک دەیبینێت”\n16:26 شه‌ممه 28 ئه‌یلول 2019\nسەرۆکی سیلڤادۆر لە میانەی پێشکەشکردنی وتارێکدا لەبەردەم سەرکردەکانی جیهان لە نەتەوە یەکگرتووەکان سێڵفییەکی گرت و ئەوەش کاردانەوەی لێکەوتەوە.\nڕۆژی پێنجشەممە، 28ی ئەیلولی 2019، لە میانەی 74ەمەین خولی کۆبونەوەی کۆمەڵەی گشتی نەتەوە یەکگرتووەکان لە نیویۆرک، نەجیب ئەبوکیلە، سه‌رۆك کۆماری سه‌لڤادۆر وتارێکی لە بەردەم سەرکردەکانی جیهان پێشکەش کرد و بە ئەنجامدانی ڕەفتارێکی سەیر کاردانەوەی لە تۆڕە کۆمەڵایەتییەکان دروستکرد.\nنەجیب ئەبوکیلە له دوای ئه‌وه‌ی کە چووە سه‌ر سته‌یجی وتاری نه‌ته‌وه یه‌كگرتووه‌كان، موبایلە ئایفۆنە 11ەکەى دەرهێنا و سێڵفییه‌كی گرت و وتی “لە ئێستادا من دڵنیام کە ئەم سیڵفیەم زیاتر لە وتارەکەم و وتەکانم خەڵک دەیبینێت و گرنگی پێدەدات”.\nئەبوکیلە لە وتارەکەیەدا ڕایگەیاند: “داوا له نه‌ته‌وه‌یه‌كگرتووه‌كان ده‌كەم كه كۆتایی به‌و خه‌رجییه زۆره بهێنێت بۆ بانگهێشتکردنی ئەو هەموو سەرکردەیە بۆ نیویۆرک چونکە پێویستی بە هەموو خەرجیە ناکات”.\nئەبوکیلە باسی لەوە کرد “پێویستە نەتەوە یەکگرتووکان له جياتى ئه‌وه‌ى كۆبوونه‌وه‌ی گشتی ببه‌ستێت و ئەو هه‌موو سه‌ركرده‌یەی جیهان بانگهێشتی نیویۆرك بکات، ئێستا كه سه‌رده‌می ته‌كنه‌لۆژیایه، باشتره هه‌موو سه‌ركرده‌یه‌ك له وڵاته‌كه‌ی خۆیه‌وه به سكایپ وتاره‌كه‌ی پێشكه‌ش بكات، ئه‌وكات خه‌ڵكیش زیاتر بینه‌ری ده‌بێت له‌وه‌ی ئێستا”.\nسەرۆکی سیلڤادۆر ئاماژەی بەوەشدا “لە ئێستدا لە سیلڤادۆر لە منداڵێکەوە تاوەکو کەسە بەتەمەنەکانیشمان لەڕێگای مۆبایلەکانیان و تەکنەلۆجیاوە سەرجەم کارەکانیان بەڕێوەدەبەن و ئەوەش کارئاسانی زۆریکردوە، بۆیە پێویستە نەتەوە یەکگرتووەکانیش فێری ئەو مۆدێلە بێت”.\nئەوەی جێگای تێڕامان بوو، ئەبوکیلە لە سەرەتای وتارەکەیدا، ژن و کچ و منداڵەکەى بە سەرکردەکانی جیهان ناساند کە بردبوونیە ناو هۆڵەکەوە.\nنەجیب ئەبوکیلە تەمەنی 38 ساڵە و لە 24ی شوباتی 2019ەوە بووەتە سەرۆکی سیلڤادۆر و بە ڕەگەز فەڵەستینییە.\nچاوان چەند کاتژمێرێک بەر لە گیانلەدەستدانى باسی مردنی کردووە "ئەوەی بە ڕوداوی هاتوچۆ بمرێت دەچێتە بەهەشتەوە"\nسلێمانی؛ داوا دەکرێت بۆ خۆپیشاندانی جەماوەرى دژی تورکیا ڕۆژێک بکرێتە پشوو\nداوای کۆکردنەوەی هاوکاری مادیش دەکرێت بۆ کوردانی ڕۆژئاوا\n19:01 یه‌ك شه‌ممه 13 تشرینی یه‌كه‌م 2019\nپێکانەکەی مێسی مەترسیدارە و پێدەچێت لە کلاسیکۆدا بەشدارینەکات\n08:49 هه‌ینی 27 ئه‌یلول 2019\n17:23 یه‌ك شه‌ممه 20 تشرینی یه‌كه‌م 2019\nمێسی وێنەیەکی کۆنی نەبینراوی خۆیی و خۆشەویستەکەی بڵاوکردەوە\n15:10 هه‌ینی 18 تشرینی یه‌كه‌م 2019


کۆبونه‌وه‌ی شوڕای سۆسیالیست ئینته‌رناشناڵ به‌رشلۆنا٢٥-١١-٢٠١٧\nقه‌تعنامه سه‌باره‌ت به خه‌ڵکی کورد\nله ئێران، پێشێلکاری له مافی مرۆڤ دا بووه‌ته شتێکی ڕۆتین و ئاسایی. ڕژیمی ئێران سه‌رنج نادا به بڕیارنامه نێونه‌ته‌وه‌ییه‌کانی په‌یوه‌ندیدار به مافی مرۆڤه‌وه. پێویسته کۆمه‌ڵگای نیونه‌ته‌وه‌یی هه‌ڵوێستی هه‌بێ وبه‌رده‌وام مافه بنه‌ڕه‌تیه‌کانی مرۆڤ وه‌بیر ڕژیمی ئێران بێنێته‌وه.\nڕژیمی ئێران هه‌ست به به‌رپرسایه‌تی ناکا سه‌باره‌ت به خه‌ڵکی وڵاته‌که‌ی خۆی. له مه‌سه‌له‌ی بوومه‌له‌رزه به‌هیزه‌که‌ی دوو حه‌وتوو ڕابردوو، ته‌نانه‌ت کۆمه‌ڵگای نێونه‌ته‌وه‌ییش به‌شدار نه‌کرا که یارمه‌تیده‌ری خه‌ڵکی لێقه‌وماو بێ. دوای ئه‌و کاره‌ساته گه‌وره‌یه‌ی به‌سه‌ریان هاوتوه پێویسته کۆمه‌ڵگای نێو نه‌ته‌وه‌یی یارمه‌تی خه‌ڵکی کورد بکا له سازکردنه‌وه‌ی خانوه‌کانیان و ئاوه‌دانکردنه‌وه‌ی ناوچه‌که‌یان دا.به ڕێگای گه‌یاندنی یارمه‌تی ڕاسته‌وخۆ، چونکه ڕژیمی ئێران یارمه‌تی خه‌ڵکی کورد نادا.\nمه‌سه‌له‌ی کورد له ئێران دا پیویسته شانسی چاره‌سه‌رێکی ئاستیخوازانه‌ی بدرێتێ به ڕێگای ووت و وێژ دا، به‌ڵام به‌داخه‌وه له هه‌ل و مه‌رجی ئێستا دا ڕژیمی ئێران ئاماده نییه و نای هه‌وێ ئه‌و کاره بکا.\nله کوردستانی عێڕاق، سۆسیالیست ئینته‌رناشناڵ پشتیوانی له‌وه ده‌کا که ده‌ستوری بنه‌ڕه‌تی عێڕاق جێ به‌جی بکرێ بۆ دابین کردنی مافه‌کانی گه‌لی کورد و هه‌ر جۆره توند و تیژیه‌ک له دژی خه‌ڵکی کورد ڕابگیرێ. هێرشی نیزامی حکومه‌تی عێڕاق بۆسه‌ر هه‌رێمی کوردستان مه‌حکوم ده‌کا، چونکه دژی ده‌ستوری عێڕاقه.داوا ده‌که‌ین حکومه‌تی عێڕاق بێ مه‌رج دانان ده‌ست به ووت و وێژی ئاشتیخوازانه بکا له گه‌ڵ حکومه‌تی هه‌رێم له چوارچێوه‌ی ده‌ستوری بنه‌ڕه‌تی عێڕاق دا. هه‌روه‌ها داوا ده‌که‌ین حکومه‌تی عێڕاق مافی کورده‌کان له ناوچه کێشه له‌سه‌ره‌کان بپارێزێ و میلیشیا چه‌کداره‌کان له‌و ناچانه به‌رێته ده‌رێ.\nله سوریه پیرۆزبایی ده‌که‌ین به بۆنه‌ی ئازادکردنی ڕه‌ققه، به‌ناو پایته‌ختی تیڕۆڕیستانی داعش، له لایه‌ن هیزه‌کانی سوریای دێموکراتیک و هیزه‌کانی هاوپه‌یمانانه‌وه. ئێمه دووباره‌ی ده‌که‌یه‌نه‌وه که ته‌نیا ڕێگای چاره‌سه‌ری بۆ سوریه‌چاره‌سه‌ری سیاسیه به به‌شداری نوێنه‌رانی هه‌مو هێزه دیموکراتیکه‌کانی خه‌ڵکی سوریه، به تایبه‌تی له نێویان دا نوێنه‌رانی خه‌ڵکی کورد. ئامانجی کۆتایی ئه‌و پڕۆسه‌یه ده‌بێ پێهێنانی فیدڕاڵی دێموکڕاتیکی سوریه بێ که ده‌بێته هۆی دابین کردنی ئاشتی، ئاسایش و ئازادی.\nله تورکیه حکامه‌تی ئه‌ردۆغان پێویسته دیالۆگی سیاسی ده‌ست پێ بکاته‌وه و زیندانیه سیاسیه‌کان و ڕۆژنامه‌نوسه‌کان ئازاد بکا. حکومه‌تی تورکیه پیویسته بگه‌ڕێته‌وه بۆ لای پرۆسه‌ی چاره‌سه‌ری ئاشتیخوازانه بۆ مه‌سه‌له‌ی کورد.\nسۆسیالیست ئینته‌رناشناڵ پشتیوانی ده‌کا له چالاککردنه‌وه‌ی کومیته‌ی گروهی کوردان له سۆسیالیست ئینته‌رناشنال دا و پێکهێنانی کۆبونه‌وه له هه‌رێمی کوردستان له عێڕاق له سه‌ر مه‌سه‌له‌ی کورد و بۆ هه‌م ئاهه‌نگی پێکهێنان له نێوان ئه‌و لایه‌نه کوردیانه‌ی که له سۆسیالیست ئینته‌رناشنال دان.\nبگه‌رێوه|ئەم بابەتە 317 جار بینراوە| بینێره| چاپ


دارا سلێمان: سەرچاوەی ڕەوشت لە نێوان ئاین و زانستدا (بەشی دووەم)\nڕەوشت کۆمەڵە چەمک و بنەمایەکە دەبێتە ڕێپێشاندەرمان بۆ دیارکردنی چییەتی ئەو ڕەفتار و هەڵسوکەوتانەی کە سوود، یان زیان دەگەیێنن بە بوونەوەرە زیندووەکان*سەرچاوەی ڕەوشت لە ڕوانگەیەکی زانستییەوە: لە زانستدا نێزیکیترین تێگەیشتن بۆ ڕەوشت ئەوەیە لە ڕێسایەکی ناسراوی زێڕینییەوە وەرگیراوە کە دەڵێت: لوتکەی...\nدارا سلێمان: سەرچاوەی ڕەوشت لە نێوان ئاین و زانستدا (بەشی یەکەم)\nئەمین مەعلوف: ئەوانەی خاوەن ئاینن پێیان وایە ئیدی پێویستیان بەوە نییە خاوەنی ڕەوشت بن.سەرچاوەی ڕەوشت لە ڕوانگەیەکی ئاینییەوەزاراوەی ڕەوشت گەلێک واتای جۆراوجۆر و بەرفرەوانی هەیە، بۆیە نەکارین لە چەمکێکی دیارکراودا چڕی بکەینەوە. هەرچەندە بنەما و ڕێسایە ڕەوشتەکییەکان لە سەردەمێک بۆ یەکێکی دیکە و لە کۆمەڵگەیەک...\nدارا سلێمان: ئەفسانەی بوونی گیان لە نێوان زانست و ئایندا\nگیان، یان ڕۆح (Soul): زاراوەیەکە تێزێکی ئاینی و فەلسەفی و فەرهەنگی لەخۆ دەگرێت، چییەتی پێکهاتەکەی لە ئاین و فەلسەفەیەک بۆ یەکێکی دیکە جیاوازە. لەلای زۆربەی ئاینەکاندا، بەو شتە ناماددەییە دەگوترێت کە لە مرۆڤ و (زیندەوەران)دا هەیە و بووەتە هۆکاری ئەوەی ئەو بوونەوەرانە بە زیندوو پێناسە بکرێن. بە بۆچوونی...\nدارا سلێمان: تیۆری پەرەسەندن و زانست\nفەیلەسوف و زانای ناوداری هاوچەرخ، نۆام چۆمسکی: پێشکە‌وتنی زانستیی هە‌ر گەلێک بە‌ندە بە تێگەیشتنیان لە چەمکی پە‌رە‌سە‌ندن.زانست پێناسە دەکرێ بە، کۆمەڵە زانیارییەکی سازشت و بەیەکەوە گونجاوی پوختە و تۆکمە، لە بارەی سروشت و بوونەوەرەکانەوە. هەموو ئەم زانیارییانە مرۆڤ لە ئاکامی بیرکردنەوە، تێوەڕامان و...\nدارا سلێمان: تیۆری پەرەسەندن و ئاینەکان\nپاش ئەوەی داروین کار و کردەوەکانی ڕاگەیاندن و کتێبە بەناوبانگەکەی (بنەچەی جۆرەکان)ی بڵاو کردەوە، یەکسەر شاڵاوی ڕەخنە دەستیان پێ کرد، بە مەبەستی تیز و ناوزڕاندن، چەندان وێنەی داروین لەسەر شێوەی مەیموون و ئاژەڵانی دیکە بڵاو کرانەوە. کاربەدەستان و پیاوانی کلێسا، داروینیان بە مرۆیەکی خوانەناس، هاندەری بێئاینی...\nدارا سلێمان: زانست و پرسی بوونی خوا (بەشی یەکەم)\nئەینیشتاین دەڵێت: وشەی خوا لای من جگە لە دەربڕین و دەرئەنجامێک بۆ نەزانین و بێدەسەڵاتی مرۆڤ هیچی دیکە نییە، هەرچەندە کتێبی (پیرۆز)یش لە کۆمەڵە ئەفسانەیەکی چاکیش پێک هاتبێت، بەڵام دیسانەوە چەند بابەتێکی سادە و ساویلکانەن، ئاینەکانیش گشتیان نیشاندەری چەند بیروباوەڕێکی پڕوپووچی منداڵانەن.-----------------------------------------فەیلەسووفی...\nدارا سلێمان: پەرەسەندن و زیندە‌وە‌رزانی\nبۆ تێگەیشتنمان لە چەمک و بنەماکانی پەرەسەندن، ئاشکرایە کە پێویستیمان بە بڕێک زانیاری دەبێت لەسەر چەند بابەتێکی بواری زیندەوەرزانی، لێرەدا بە پێویستی دەزانین زۆر بەکورتی لە هەندێکیان بدوێین.زیندەوەرزانی (Biology)، زانسێکە لە ژیان، یان لە بوونەوەری زیندوو دەکۆڵێتەوە و جیای دەکاتەوە لە شتگەلە نازیندووەکانی...


سزای ئەو هاووڵاتیانە دەدرێت كە پێشینەی خانووبەرە ناگەڕێننەوە – تۆڕی میدیایی خەڵک\n2020/02/11 - 11:43 AM\nبەرپرسێكی بانكی خانووبەرەی وەزارەتی دارایی حكوومەتی هەرێمی كوردستان سەبارەت بەوكەسانەی قیستی پێشینەكانیان نەگەڕاندۆتەوە ڕوونكردنەوە دەدا .\nعەزیزمحەمەد،بەرێوەبەری بانكی خانووبەرەی هەولێر ڕایگەیاند، هەندێك هاووڵاتی لە سزای دواخستنی گەڕاندنەوەی قیستی پێشینەكان دەبێت ئاگادار بكرێنەوە، هەر هاوڵاتیەك پشكی پێشینەكە نەگەڕێنێتەوە ئەوە ساڵانە سزای دواخستنی دەخرێتەسەر بە رێژەی 10% زۆرهاوڵاتیش لەو سزایە تێناگەن بۆیە دەبێت روونكردنەوەیان پێ بدرێت.\nناوبراو بۆ ڕۆژنامەی (باس) دەڵێت ” 10% زۆر دەكات بۆ نمونە كەسێك ملیۆنێك قەرزارە و ساڵێك دوای خستووە 10%ی لێوەردەگیرێت دەكاتە ملیۆنێك و 100 هەزار دینار، ساڵی دووەم قەرزەكە دەبێت 2 ملیۆن و 200 هەزار، ساڵی سێیەم بە گشتی دەبێتە 3 ملیۆن و 300 هەزار دینار، واتا جگە لەو قیستە دەبێت 600 هەزاریش سزای دواخستن بدات”.\n“ترەمپ زیاتر لە سەرۆكەكانی پێشووی ئەمریكا ناوی كوردی هێناوە”


گوللـەهاوەنێكی سەردەمی جەنگی عێراق و ئێران بە نەتەقێندراوەیی لە هەورامان دۆزرایەوە - RojNews\nگوللـەهاوەنێكی سەردەمی جەنگی عێراق و ئێران بە نەتەقێندراوەیی لە هەورامان دۆزرایەوە\nلە كاتی كێلانی زەوییەکی کشتوکاڵییدا لە گوندێکی ناوچەی هەورامان، گوللـە هاوەنێكی نەتەقێنراوەی سەردەمی جەنگی عێراق و ئێران دەرکەوتووە، خاوەنی زەوییە کشتوکاڵییەکەیش دەڵێت: ئەو جۆرە تەقەمەنیانەی لەناوچەكە هەن و نەتەقێنراونەتەوە و بوونەتە هۆی گیان لەدەستدان و برینداربوونی چەندین هاوڵاتی ناوچەكەش.\nئێوارەی دوێنێ، جوتیارێكی گوندی بەڵخەی ناوچەی هەورامان، لەكاتی كێلانی زەوییە کشتوکاڵییەکەی، گوللـە هاوەنێكی نەتەقێنراوی سەردەمی جەنگی عێراق و ئێرانی دۆزیەوە.\nعوسمان هەورامی، جوتیارێكی گوندی بەڵخەی ناوچەی هەورامانە و بۆ ڕۆژنیوز وتی:"پاش ئەوەی لەم چەند ڕۆژەی ڕابردوودا سەرقاڵی كێڵانی زەویە كشتوكاڵیەكەم بووم، لەناكاو پارچە ئاسنێك بەرچاوم كەوت و پاش هەڵدانەوە خاكەكە لەسەری گوللـە هاوەنێك دەرچوو، كە نەتەقیوەتەوە و بەهۆی مەترسی تەقینەوەی وازم لێ هێنا و لەو شوێنەی خۆی دامناوە".\nعوسمان، وتیشی:"مێژووی ئەو گوللـە هاوەنە دەگەڕێتەوە بۆ سەردەمی جەنگی نێوان عێراق و ئێران، كە لەكاتی هێرشكردنە سەر یەكتری بەهۆی تانگ و تەیارە بۆردوومانی یەكتریان كردووە، بەهۆی نزیكی گوندەكەی ئێمە و ناوچەی هەورامان بەگشتی لە سنووری ئەم دوو وڵاتەوە، ئاسەواری ئەو جۆرە گوللـە هاوەنە و مین-انە هەیە، كە مەترسی بۆ سەر دانیشتووانی ناوچەكە هەیە و ساڵانە لەكاتی زەوی كێڵان لەلایەن جوتیاران دەدۆزرێتەوە، پاش ئاگاداركردنەوەی لیژنە ئەمنییەكان، بەشێوەی زانستیی هەڵدەگیرێنەوە و پوچەڵ دەكرێنەوە".\nئەو جوتیارە وتیشی: بەهۆی ئاسەواری نەتەقێنراوی ئەو گوللـە هاوەن و مینەوە لە گوندەكانی هەورامان، تا ئێستا چەندین هاوڵاتی گیانیان لەدەستداوە و برینداربوون، پێویستە كار لەسەر ئەوە بكرێت پشكنین بۆ تەواوی ناوچەكە بكرێت و لەو تەقەمەنیانە پاك بكرێنەوە و گیانی هاوڵاتیان بپارێزرێت.\nبەپێی ئەو وێنانەی كە ڕۆژنیوز تۆماریکردوون، ئەو گولـلە هاوەنە لەجۆری 120 MM HE, TNT, 115-881ـە.\nجێگای ئاماژەپێکردنە، لەسەردەمی جەنگی چەند ساڵەی نێوان عێراق و ئێران، بەهۆی نزیكیی ناوچەی هەورامان لە سنوورەکانی و شوێنی شەڕەکانەوە، چەندین ناوچەی مینڕێژکراو لە هەورامان هەیە، کە ساڵانە لەكاتی كێڵانی ئەو زەویانە چەندین جۆر تەقەمەنییان تێدا دەدۆزرێنەوە كە نەتەقیونەتەوە و بوونەتە مەترسی لەسەر گیانی دانیشتووانی ناوچەكە.


ئابوورى نوێنه‌رایه‌تى: یاساى ئه‌نجومه‌نى ئاوه‌دانكردنه‌وه كارى وه‌به‌رهێنان ڕێكده‌خات » پێگەی تۆڕی میدیای عێراقی\nئابوورى نوێنه‌رایه‌تى: یاساى ئه‌نجومه‌نى ئاوه‌دانكردنه‌وه كارى وه‌به‌رهێنان ڕێكده‌خات\nلیژنه‌ى ئابوورى نوێنه‌رایه‌تى دووپاتیكرده‌وه،یاساى ئه‌نجومه‌نى ئاوه‌دانكردنه‌وه،كارى ده‌سته‌كانى وه‌به‌رهێنان ڕێكده‌خات،ئاماژه‌یشى دا گه‌نده‌ڵى دارایی وكارگێڕى پرۆسه‌ى وه‌به‌رهێنانى له‌وڵاتدا په‌كخست.\nپه‌رله‌مانتار عه‌بدوڵلا خڕبیت ئه‌ندامى لیژنه‌كه بۆ ئاژانسى هه‌واڵى عێراقى(اه‌ع):ئه‌مڕۆ چوارشه‌ممه،ڕایگه‌یاند"عێراق ده‌وڵه‌مه‌نده به‌توانا ئابوورییه‌كانى،به‌ڵام حكومه‌ته یه‌ك له‌دواى یه‌كه‌كان ته‌نها پشت به‌تاكه داهاته به‌ستبوو،ئه‌ویش نه‌وته"،وتیشى"حكومه‌تى ئێستا دركى به‌وه ناوه عێراق خاوه‌ن سامانێكى زۆره وده‌بێت سوودى لێوه‌ربگرێت".\nڕایشیگه‌یاند"وه‌به‌رهێنان یه‌كێكه له‌و سامانه‌ى كه‌ده‌توانرێت سوودى لێببیرنێت بۆ بوژانه‌وه‌ى ڕه‌وشى وڵات"،ڕوونیشیكرده‌وه"ئه‌و گه‌نده‌ڵییه‌ى بڵاوبۆته‌وه پرۆسه‌ى وه‌به‌رهێنانى له‌وڵاتدا په‌كخست".\nئاماژه‌یشى دا"یاساى ئه‌نجومه‌نى ئاوه‌دانكردنه‌وه كارى ده‌سته‌كانى وبه‌رهێنان له‌پارێزگاكانى ڕێكده‌خات".\nپێشووتریش لیژنه‌ى ده‌ستپاكى نوێنه‌رایه‌تى دووپاتیكرده‌وه"له قۆناغى داهاتوودا چاكسازى ڕاسته‌قینه ئه‌نجامده‌درێت له‌به‌ره‌نگاربوونه‌وه‌ى گه‌نده‌ڵى وله‌ناوبردنى سه‌ربارى هه‌موو ئاسته‌نگییه‌كان،ئاماژه‌یشى دا"چاكسازى زۆر به‌رپاده‌كرێت له‌كاتى كاراكردنه‌وه وخێراكردنى یاساكان ،كه‌وا ڕۆڵى ده‌بێت له‌به‌ره‌نگاربوونه‌وه ونه‌هێشتنى گه‌نده‌ڵى".


نوێنەری حکومەتی هەرێمی کوردستان پێشوازی لە شاندێکی ناوەندی بەریتانیای یەکێتی نیشتیمانی کوردستان دەکات – نوێنەرایەتی حکومەتی هەرێمی کوردستان\nنوێنەری حکومەتی هەرێمی کوردستان پێشوازی لە شاندێکی ناوەندی بەریتانیای یەکێتی نیشتیمانی کوردستان دەکات\nکاروان جمال تاهیر نوێنەری حکومەتی هەرێمی کوردستان لە بەریتانیا پێشوازی لە شاندێکی ناوەندی بەریتانیای یەکێتی نیشتیمانی کوردستان کرد بە سەرۆکایەتی قەیس قاسم بەرپرسی ناوەند و شاندێکی یاوەری.\nسەرەتا شاندی ناوبراو خۆشحاڵی خۆیان بەو سەردانە دەربڕی و دەستەی نوێی کارگێڕی ناوەندەکەیان ناساند. دواتر گفتوگۆ دەربارەی دۆخی سیاسی هەرێمی کوردستان و عیراق کرا و جەخت لەسەر یەکدەنگی و یەك هەڵوێستی لایەنە سیاسیەکانی هەرێمی کوردساتان کرایەوە بۆ ئەوەی بە هێزەوە بەرگری لە مافە ڕەواکانی کوردستان بکرێت.\nهەر لە دیدارەکەدا بیر و ڕا دەربارەی ڕۆڵی کۆمەڵگای کوردی لە بەریتانیا و کاری ڕێکخراوەیی لە بوارەکانی کەلتوری و هونەری و ڕۆشەنبیری ئاڵ و گۆڕ کران. لە لایەکی ترەوە جەخت لەسەر گرینگی خوێندنی زمانی کوردی شیرین و بایەخدان و هاندانی قوتابخانە و خوێندنگا کوردیەکان لە بەریتانیا کرایەوە بۆ ئەوەی هەلی باش بڕەخسێنین بۆ نەوەکانمان فێری زمانی کوردی ببن و بە کەلتور و ڕۆشەنبیری گەلەکەیان ئاشنا ببن.\nکاروان جمال تاهیر نوێنەری حکومەتی هەرێمی کوردستان لە بەریتانیا جەختی لەسەر گرینگی ڕۆڵی نوێنەرایەتی پارتە سیاسیەکانی کوردستان لە بەریتانیا کردەوە لە کۆکردنەوەی ڕەوەندی کوردستانی و پەنجە خستنە سەر ڕاستیەکان و دروستکردنی کۆمەڵگایەکی بەهێز کە بڕوای بە پڕەنسیپە نیشتیمانی و نەتەوەییەکان هەبێت و بەرگری لە مافە ڕەواکانی گەلی کوردستان بکات، وە ببێتە دەنگێکی بەهێزی لۆبی بۆ پاراستنی دەسکەوتەکانی گه‌لی کوردستان.\nلە کۆتایی دیدارەکەدا جەخت لەسەر بەردەوام بوونی ئەو دیدارانە کرایەوە بە مەبەستی ئاڵ و گۆڕکردنی بیر و ڕا و بەهێزترکردنی هەماهەنگی بۆ خزمەتکردنی ڕەوەندی کوردستانی و پرسە نیشتیمانیەکانمان.\n٢ کانونی یەکەمی ٢٠٢١\n← سەرۆكی هەرێمی كوردستان دۆخی عیراق لەگەڵ باڵیۆزی بەریتانیا تاوتوێ دەكات\nنوێنەری حکومەتی هەرێمی کوردستان پێشوازی لە شاندێکی مەڵبەندی ١٧ی بەریتانیای یەکگرتووی ئیسلامی دەکات →


كوژرانی گەنجە ناڕازییەكە مەترسیی شۆڕشی لە بەسڕە لێ دەكرێت\nلەسەر نەبوونی كارەبا و بەرزی پلەی گەرما، هاووڵاتییانی بەسڕە خۆپیشاندانیان ئەنجام دا، لەگەڵ هێزە تەناهییەكان بوو بەشەڕیان و زیاتر لە پێنج قوربانیش هەیە. مەرجەعێكی ئاینیش مەترسی فراوانتربوونی بازنەی ناڕەزایەتییەكان دەكات بەهۆی بەرزی پلەی گەرما و پچڕانی كارەبا.\nلە كاتێكدا عێراق بە دۆخێكی پڕ لە تەنگژە تێپەڕ دەبێت لە رووی سیاسییەوە بەتایبەت دوای هەڵبژاردن، پچڕانی تەزووی كارەبا لەسەر هاووڵاتییان و بەرزی پلەی گەرما و كەمی ئاو، ناچاری كردن خۆپیشاندانی ناڕەزایەتی دژ بە حكوومەت ئەنجام بدەن.\nبۆ رێگریكردن لە خۆپیشاندەران هێزە تەناهییەكان رووبەڕوویان بوونەوە و لە ئاكامدا بەریەككەوتن رووی دا و زیاتر لە پێنج قوربانی هەیە.\nداواكاری خۆپیشاندەران دابینكردنی كارەبا و هەلی كار بوو كە لە جێی ئەو بیانییانە دایانمەزرێنن كە لە كۆمپانیا نەوتییەكان كار دەكەن.\nخراپی خزمەتگوزارییەكان لە شارەكانی باشووری عێراق بە تایبەت كارەبا لە وەرزی هاویندا كە پلەی گەرما 50 تێپەڕ دەكات، وای لێ هاتووە گەرمای هاوین بە دەربڕینی ناڕەزایەتییەكان بناسرێتەوە، یان دەربڕینی ناڕەزایەتی لای هاووڵاتییان ئاماژەیەك بێت بۆ بەرزی پلەی گەرما.\nئەگەرچی لە ماوەی 10 ساڵی رابردوو زیاتر لە 50 ملیار دۆلار بۆ پێشخستن و بەرهەمهێنانی كارەبا خەرج كراوە، بەڵام نەیتوانیوە بڕی بەرهەمی كارەبا لە 15 هەزار مێگاوات بۆ 23 هەزار زیاد بكات كە بڕی پێویستی هاووڵاتییانە بۆ هەبوونی كارەبای 24 سەعاتی، ئەمە لەكاتێكدایە ئێرانیش بڕی هەزار مێگاوات كارەبای لەسەر عێراق بڕیوە بەهۆی نەدانی پارەكەی لەلایەن حكوومەتەوە، ئەمەش زیاتر بارگرانی خستووەتە سەر هاووڵاتییان.\nدەسەڵاتدارانی عێراقی نایشارنەوە لە خۆپیشاندانەكانی بەسڕە گەنجێك بووەتە قوربانی و كوژراوە، یەكێك لە ئەفسەرانی پۆلیسی شارەكە دەڵێ هێزەكانی تەناهی تەقەیان كردووە بۆ بڵاوە پێكردنی سەتان خۆپیشاندەر، بەهۆیەوە كەسێك گیانی لە دەست دا و سێ تریش بریندار بوون.\nبەگوێرەی راپۆرتێكی "عەرەب"، ئەفسەرەكە ئاماژەی بەوە داوە كە هێزە تەناهییەكان توانیویانە بچنە ناو خۆپیشاندەران و تەقە كراوە، لەو كاتەی ئەوان دەیانویست رێی سەرەكی كۆمپانیای نەوتی باشوور بگرن بە مەبەستی پەكخستنی كاری كۆمپانیاكانی نەوتی وەك ناڕەزایەتی.\nبەڵام بەرپرسێكی سەربازی قسەیەكی تر دەكات و دەڵێ گرووپێك لە چەكدار رێی چوون بۆ كۆمپانیاكانی نەوەتی باكوری شارەكەیان داخستبوو، ئەو گرووپە چەكدارە لەگەڵ هێزە تەناهییەكان كردوویانە شەڕ كە بۆ كردنەوەی رێیەكە چووبوونە ناوچەكە.\nروونی كردەوە ئەو هێزەی چوو بوو، تەقەیان لێ كرابوو، بەهۆیەوە شەڕ لە نێوانیان هەڵگیرسا و كەسێك لە چەكدارەكان كوژراوە و دووانی تریش بریندار بوون. گوتی "هێزە تەناهییەكان تەقەیان كردووە بۆ بەرگریكردن لە خۆیان، لەوان كەسێك كوژراوە و دووانیش بریندارە، لە ریزی پۆلیسیش بریندار هەیە، بەڵام ئەوەی كوژراوە خۆپیشاندەر نەبووە".\nبەڵام بەپێی هەواڵێكی "بەغداد یەوم" سەرچاوەیەكی تەناهی دەڵێ، ژمارەی كوژراو و بریندارانی خۆپیشاندانەكەی شارۆكەی مەئاینەی باكوری بەسڕە بووەتە پێنج كەس.\nئەو سەرچاوەیە گوتی "هێزەكانی پاراستنی كێڵگە نەوتییەكان كە هاووڵاتییان لە بەردەمیان خۆپیشاندانیان ئەنجام دابوو، وەڵامی خۆپیشاندەرەكانیان داوەتەوە و بەهۆیەوە هاووڵاتییەك كوژراوە و چواری تریش بریندار بووە".\nماوەی چەند ساڵێكە ئەوانەی بێ كارن و كارێكیان دەست ناكەوێت، ناڕەزایەتی دژ بە كۆمپانیاكانی نەوت دەردەبڕین بە مەبەستی دامەزراندنیان لە جێی كرێكاری بیانی كە كۆمپانیا بیانییەكان بۆ پێشخستنی كێڵگە نەوتییەكان لەگەڵ خۆیان دەیانهێنن بۆ عێراق.\nنیگەرانی و ناڕەزایەتییەكان هەمیشە لە وەرزی هاوین بە هۆی پچڕانی تەزووی كارەبا زیاتر دەبن كە هاوشانی بەرزبوونەوەی پلەی گەرمایە كە لە زۆر لەو ناوچانە 50 پلە تێپەڕ دەكات. پێش چەند رۆژێك ئێران بڕی هەزار مێگاوات كارەبای لەسەر عێراق بڕی بەهۆی پێ نەدانی شایستە داراییەكانی ئێران بەرانبەر بە كارەبا، ئەمەش تەنگژەی نەبوونی كارەبای زیاتر كردووە بە تایبەت بە زیقاڕ و میسان و بەسڕە.\nچەند لایەنێكی پێوەنداری عێراقی، هۆشداری دەدەن لە تەقینەوەی تەنگژەی كارەبا و نەبوونی ئاو لە پارێزگاكانی باشووری عێراق بە تایبەت بەهۆی كەمبوونەوەی ئاستی ئاوی رووباری دیجلە و فوڕات.\nمحەمەد مەهدی خاڵسی كە یەكێكە لە مەرجەعەكانی شیعە لە گوتاری هەینی رابردوو ئاماژەی بەوە دا، كەمبوونەوەی كارەبا لەم گەرمای هاوینە كە پلەكانی گەرما 50 پلە تێدەپەڕێنن، ئازار و نیگەرانییەكانی هاووڵاتییانی عێراقی زیاتر دەكەن بە تایبەت هەژاران.\nئەو مەرجەعە ئاینییە شیعەیە هۆشداری لە تەقینەوەی ناڕەزایەتی خەڵك دژ بە حكوومەت راگەیاند و گوتی، "ئەمە لە بەرژەوەندی كەس نییە، بەڵكو بەڵایەكە بۆ سەر هەمووان بە تایبەت چینی سیاسییەكان كە شكستیان خواردووە لە ئیدارەدانی وڵات و یاری بە چارەنووسی گەل دەكەن".\nجێی باسە ساڵی رابردووش بەهۆی بەرزبوونەوەی پلەی گەرما لە بەسڕە و چەندان پارێزگای باشووری عێراق، خۆپیشاندان دژ بە حكوومەت عێراقی بەڕێوە چوو.


بابەتی : كاوسەین ىابەکر | 04.10.2018 12:16 PM | بەشی: فرە بابەت | بێ کۆمێنتە\nڕاستە دکتۆر بەرهەم پیاوێکی دپلۆماتکارو بەئەزموون و زمانزانە، بەلام لەووڵاتێکدا بۆتە سەرکۆمار کە هێشتا لە لێواری شەڕێکی خوێناوی بەتەواوی دوور نەکەوتۆتەوەو کێشەکانیشی هێندە کەڵەکە بوون، کە سەدان ملیار دۆلارو تەمەنی نوحیان ڕەنگە گەرەک بێ، دیارە لەنێو ململانێی مەزهەب و تایفەکاندا کەدەستی دەرەکیش بێ چیلکەی ئاگر خۆشکردنەکە نین!\nئەگەر گەندەڵی و وێرانەیی شەڕو بێکاری و.. لە سەرانسەری عێراقداکێشەی تاک بەتاکی عێڕاقیان بێ، ئەوا کێشەکانی نێوان هەرێم و سیستەمە فیدڕاڵیەکە کەخۆی لەپێشێلکردنی دەستوردا دەبینێتەوە، کە دوای 16ئۆکتۆبەر گەورەترو مەترسیدارتر بوون، هێندە ئاڵۆزو تێکچڕژاون بێ هاوکاری و دڵسۆزی لایەنە کوردی و ئێراقیەکان چارەسەرکردنیان بە سەرۆکۆمار زۆر ئەستەمە.\nلێرەدا بەڕوونی دەردەکەوێ سەرۆک کۆمار دکتۆر بەرهەم لەبەردەم چ ئەرکێکی ئەگەر نەڵێم: نەکردەنی، زۆرگران دایە، ئەگەر ئەوەشمان لەبیر نەچێ ململانێی پۆستەکە لەنێوان پارتی و یەکێتیدا کەلێنی خستۆتە نێوان دووپارتە سەرەکیەکەی کوردستان کە پێویستە هەموو لایەنەکان بەیەکڕیزی لەپشت دکتۆر بەرهەم بوەستن لەبەر خاتری چارەسەرکردنی کێشە هەڵواسراوەکانی هەرێم کە لەهەمان کاتدا کێشەی دەستورین و لەدەستەڵاتی سەرۆکی کۆمارن، هەرە گەورەو چارەنوس سازەکانیش مەسەلەی بودجەو مادەی 140 و ناوچە جێناکۆکەکان و نەوت و پێشمەرگەن. بەڵام ئەگەر دیسان لایەنەکان بەتایبەت پارتی بە مەسەلە شەخسی و حزبیەکان ناکۆکیەکان گەورە بکات، ئەوا دەبنە ڕێگر لەبەردەم سەرۆک کۆمار ڕوونیش دیارە ئەرکی سەرۆکی کۆمار چەندە قورستر و چەندە ئاڵۆزتر دەبێ.\nبۆیە لە ئێستادا یەکێتی نیشتمانی دەبێ چالاکانە بکەوێتەگەڕ بۆدانانی مێزی گفت و گۆ لەگەڵ لایەنە کوردستانیەکان بەتایبەت پارتی و ڕەواندنەوەی ئەو نیگەرانی و تەم و مژەی کەوتۆتە نێوان ئەم دووحزبەو یەکڕیزی بکەنە دروشمی ئەم دەورەیەو بەمەش کاری سەرۆکی کۆماری نوێ ئاسانتر دەکەن، گرەوی سەرکەوتنی دکتۆریش لەزەمینەسازی بۆ ئەم یەکڕێزی و تەباییەدایەو ناکرێ دوایی سەرنەخستنی ئەرکەکان بەتەنها بەملی دکتۆردا هەڵواسن.


ده‌رباره — كۆمه‌ڵه‌ى قوربانیانى كیمیابارانى هه‌ڵه‌بجه\nكۆمه‌ڵه‌ى قوربانیانى كیمیابارانى هه‌ڵه‌بجه\nهەواڵ و چالاکی/\nمێژوی کۆمەڵەی قوربانیانی کیمیابارانی هەڵەبجە\nلەبەرواری (1/6/1991) دا و لەسەر دەستی چەند کەسێکی دڵسۆز لەناو کەسوکاری شەهیدانی کیمیابارانی هەڵەبجەدا, دامەزراوە, سەرەتا لەژێرناوی (لیژنەی بێسەرپەرشتان)دا لەپێناو بەدەستهێنانی مافی کەس و کاری شەهیدان و قوربانیانی کیمیابارانی هەڵەبجەدا کاری کردووە, لەساڵی (1994) دا ناوی ئەم ڕێکخراوەیە گۆڕدرا بە (کۆمەڵەی بەرگری لە مافی کەس و کاری شەهیدانی کیمیابارانی هەڵەبجەو دوای دووساڵ و لە کۆنگرەیەکدا, بڕیار درا ناوەکەی بگڕدری بە (کۆمەڵەی بەگژداچونەوەی چەکی کیمیاوی), بۆ ماوەی (6) شەش ساڵ بەو ناوەوە کاری و خزمەتی پێشکەش بە قوربانیانی کیمیاباران کردووە.\nلەساڵی (2002) دا و لە کۆنفرانس و پاشانیش لە کۆنگرەیەکی بەرفراوانی کەس و کاری شەهیدان و بریندارانی کیمیابارانی هەڵەبجەدا و لەسەر ڕای زۆرینەی ئەندامان ناوی (کۆمەڵەی قوربانیانی کیمیابارانی هەڵەبجە) بڕا بەباڵای ئەم ڕێکخراوە خزمەتکارە ناحکومیە دا و مۆڵەتی فەڕمیشی لەلایەنی حکومەتی هەریمی کوردستانەوە لە بەرواری(14/4/2002)دا هەر بەو ناوەوە پێ دراوە. تائێستاش لەژێر هەمان ناودا کار دەکات بۆ بەدیهێنانی ئامانج و مەهامەکانی, کە خۆی لە مافی کەسو کاری شەهیدان قوربانیان و بریندارانی کیمیابارانی هەڵەبجەدا دەبینێتەوە.\nكۆمه‌ڵه‌ى قوربانیانى كیمیابارانى هه‌ڵه‌بجه\nكۆمه‌ڵه‌یه‌كى سه‌ربه‌خۆى مرۆڤ دۆستانه‌ى كوردستانیه و داكۆكى ده‌كات له مافه‌كانى كه‌سوكارى شه‌هیدان و به‌ركه‌وتوانى كیمیایی و قوربانیانى كیمیابارانى هه‌ڵه‌بجه ، تاكه نوێنه‌رى ئه‌م چینه پرِ قوربانیه‌یه و له‌به‌رده‌م دام و ده‌زگا حكومى و ناحكومیه‌كانداو له‌ناوه‌وه و ده‌ره‌وه‌ى كوردستان به‌م ئه‌ركى نوێنه‌رایه‌تیه هه‌ڵده‌ستێت\nپه‌یرِه و پرۆگرامى كۆمه‌ڵه‌ى قوربانیانى كیمیابارانى هه‌ڵه‌بجه\nدووه‌مین كۆنگره‌ى كۆمه‌ڵه‌ى قوربانیانى كیمیابارانى هه‌ڵه‌بجه\n( 5 / 4 / 2007 )


ڤيديۆ/ پرتوگال بە نيو دەرزەن گۆڵبارانى هەڵبژاردەى ئەندۆراى كرد.. – كوردسپۆرت\nسەرەكى/ ڤيديۆ/ڤيديۆ/ پرتوگال بە نيو دەرزەن گۆڵبارانى هەڵبژاردەى ئەندۆراى كرد..\nڤيديۆ/ پرتوگال بە نيو دەرزەن گۆڵبارانى هەڵبژاردەى ئەندۆراى كرد..\nشەوى رابردوو لە ميانى پاڵاوتنەكانى كيشوەرى ئەوروپا بۆ گەيشتن بە مۆنديالى ٢٠١٨ى رووسيا لە گرووپى دووەم هەڵبژاردەى پرتوگال ميواندارى لە هەڵبژاردەى ئەندۆرا كرد و توانى بە شەش گۆڵى بێبەرامبەر ياريەكە بباتەوە و سێ خاڵ مسۆگەربكات.\nلە ياريەكەدا و هەر لەسەرەتاوە و لە خولەكەكانى ٢ و ٤دا كريستيانۆ رۆناڵدۆ توانى دوو گۆڵ بۆ پرتوگال تۆمار بكات, ياريەكە بەم ئەنجامە تا خولەكەكانى كۆتايى گێمى يەكەم بەردەوام بوو, بەڵام پێش ئەوەى ناوبژيوان فيكەى كۆتايى لێ بدات جواو كانسيلۆ لە خولەكى ٤٤ گۆڵى سێيەمى پرتوگالى تۆمار كرد.\nلە گێمى دووەم پرتوگال هاوشێوەى گێمى يەكەم ياريگاى كۆنترۆڵ كرد و جارێكى تر كريستيانۆ رۆناڵدۆ لە دواى تەنها دوو خولەك لە دەستپێكى ئەم گێمەش گەيشتەوە سەر تۆرى گۆڵى هەلبژاردەى ئەندۆرا و گۆلى سێيەمى خۆيى و چوارەمى پرتوگالى تۆمار كرد, رۆنالدۆ بەردەوام بوو لەسەر ئاستە بەرزەكەى و لە خولەكى ٦٨ دواين گۆڵى خۆى كە سوپەر هاتريك بوو تۆماريكرد, ياريەكە زۆرى نەمابوو كۆتايى بێت ئاندريە سيلڤا خۆى گەياندە تۆرى گۆڵ و گۆلى شەشەمى پرتوگالى تۆمار كرد.\nبەم ئەنجامە پرتوگال لە دوويارى بە سێ خاڵەوە لە پلەى سێيەم دێت, هەلبژاردەى ئەندۆرا تا ئێستا هيچ خالێكى نيە و لە كۆتايى كۆمەڵەكەوەيە.\nئەنجامى ياريەكانى ترى كۆمەلەى دووەم:\nسويسرا ٣-٢ هەنگاريا\nدورگەى ڤارۆ ٢-٠ لاتڤيا\n١- سويسرا (٦) خاڵ.\n٢- دورگەى ڤارۆ (٤) خاڵ.\n٣- پرتوگال (٣) خال.\n٤- لاتڤيا (٣) خاڵ.\n٥- هەنگاريا (١) خاڵ.\n٦- ئەندۆرا (٠) خاڵ.


کۆریای باکوور پیاوێکی بەتەمەن گوللەباران دەکات\n6/12/2020 03:57 PM\nکۆریای باکوور پیاوێکی بەتەمەن بەهۆی پێشێل‌کردنی رێوشوێنەکانی تایبەت بە کۆرۆنا گوللـەباران دەکات بۆ ئەوەی هۆشدار بداتە هاووڵاتیان کە دەبێ پابەندنی فەرمان و رێوشوێنەکانی حکومەت بن. دەگوترێ ئەم پیاوە لە بەر چاوی هاووڵاتیاندا گوللەباران کراوە. سەرچاوە خۆجێییەکان شوناسی ئەم پیاوە تەمەن 50 ساڵەیان نەدرکاندووە بەڵام پشتڕاستیان کردووەتەوە کە ئەو پاش تێپەڕاندنی سنووری داخراوی کۆریای باکوور و چین و بە تۆمەتی هەوڵدان بۆ ئەنجامدانی کردەوەی نایاسایی گوللـەباران کراوە.\nئەم پیاوە 28 نۆڤەمبەر لەلایەن دەزگای سێدارەی و بەهۆی پێشێلکردنی یاساکانی کەرەنتینە لە بەر چاوی خەڵک کوژرا. حکومەتی کۆریای باکوور لەوە دەترسێت ئەوانەی کە سنووری چین دەبەزێنن و دێنە ناو ئەم وڵاتەوە هەڵگری ڤایرۆسی کۆرۆنا بن و هەر بۆیە سنوورەکانی بەڕووی گەورەترین هاوبەشی بارەزگانی خۆیدا داخستووە. هەر بۆیە ژمارەی پاسەوانانی سنوور زیادیان کردووە، هێزە تایبەتەکان رەوانەی سنوورەکان کراون و فەرمان دراوە بە سەربازەکان هەر کەسێک زیاتر لە کیلۆمەترێک لە سنوور نزیک بووەوە تەقەی لێبکەن.\nلە مانگی نۆڤەمبەردا، پیۆنگ یانگ یەکەیەکی دژەئاسمانی لە هەندێک لە خاڵە سنوورییەکان بۆ بەرگیری لە هاتوچۆی هاوڵاتیان لە سنوورەکان جێگیر کرد. دوو هەفتە لەمەوبەریش سەربازێکی کۆریای باکوور لە کاتی دانانی مین لە سنوورەکانی ئەم وڵاتە کە بە فەرمانی کیم جونگ ئوون ئەنجامدرا، کوژرا. ئەم سەبازە بەهۆی تەقینەوەی مین لە سنووری چین و لە ناوچەی یانگ کانگ گیانی خۆی لەدەستدا. لە راپۆرتێکی دیکەدا باس لەوە کراوە کە کۆریای باکووە تووشبووانی کۆرۆنا دەخاتە زیندانەوە بۆ ئەوەی بەهۆی برسیەتییەوە بمرن.\nبەپێی بەڵگەیەک کە لە دانیشتنی حزبی کرێکاری کۆریای باکوور بڵاو بووەتەوە، گوتراوە لە ئەگەری بڵاوبوونەوەی کۆرۆنا لەم وڵاتە نزیکەی 500هەزار کەس گیانی خۆیان لەدەست دەدەن. کارناسان لەسەر ئەو بڕوایەن کە زۆر مەحاڵە کۆریای باکوور کە ژمارەی دانیشتووانی 26 ملیۆن کەسە، هیچ حاڵەتێکی کۆرۆنا تۆمار نەکرابێت. بەڵام ئەم وڵاتە بەردەوام جەخت لەوە دەکاتەوە لە هیچ حاڵەتیکی تووشبوون بە کۆڤید-١٩ لەم وڵاتەدا تۆمار نەکراوە.


نوێترین زانیاری ده‌رباره‌ی مووچه‌ی مانگی ئادار\nكه‌شناسی باری كه‌ش و هه‌وای ئه‌مرۆ و سبه‌ینێ راده‌گه‌یه‌نێت ته‌ندروستی سلێمانی: ئه‌م وه‌رزه وه‌رزی هاتنی كۆمه‌ڵێك په‌اتای دیكه‌یه كه وات لێده‌كات توشبوونت به كۆرۆنا دژوارتر بێت مامۆستایانی سلێمانی وادەی خۆپیشاندانی سەرتاسەریان ڕاگەیاند سەرۆکی پەرلەمانی ئێران لەبارەی سزاکانی ئەمریکا بۆ سەر وڵاتەكەی هاتە دەنگ لەكۆتاییدا تیك تۆك و ترەمپ لەسەر ئەمە رێككەوتن\nkurdiu 9 06/08/2020 - 12:38 هەواڵ/كوردستانی\nتا ئێستا واده‌ی دابه‌شكردنی مووچه‌ی مانگی ئاداری فه‌رمانبه‌رانی هه‌رێم دیار نییه و سه‌رچاوه‌یه‌كیش رایده‌گه‌یه‌نێت: وه‌زاره‌تی دارایی چاوه‌ڕێی رێككه‌وتنی نێوان هه‌رێم و به‌غدایه.\nسەرچاوەیەك لەئەنجومەنی وەزیران ڕایگەیاند، بۆ مووچەی مانگی 3ی ئەمساڵ جارێكی دیكه لێبڕینی لێ دەکرێت بەڵام بڕی لێبڕینەکە جارێ دیاری نەکراوە، هەروەها وابڕیارە لە دوای 15ی مانگ ده‌ستبكرێت بەدابەشكردنی مووچەی فەرمانبەران.\nئه‌و سه‌رچاوه روونیشیكرده‌وه، تاوەکو ئێستا وەزارەتی دارایی تەنها بڕی 250 ملیۆن دۆلاری لەبەر دەستە، بۆیە چاوەڕێی داهاتی زیاترە و لەگەڵ ڕێککەوتنی لەگەڵ بەغدا بتوانێت مووچەی تەواوی شوێنەکان دابەشبکات.\nلای خۆشییه‌وه كاروان گه‌زنه‌یی په‌رله‌مانتار له په‌رله‌مانی كوردستان رایگه‌یاند: وه‌زیری دارایی به راشكاوی پێی راگه‌یاندین كه ئه‌گه‌ر به‌غداد پاره نه‌نێرێت ناتوانین مووچه دابه‌شبكه‌ین.\nئه‌وه‌ش له كاتێكدایه، تا ئێستا حكومه‌تی هه‌رێم له ساڵی 2020 و دوای تێپه‌ربوونی 7 مانگ، ته‌نها دوو مووچه‌ی دابه‌شكردووه و به بیانووی یاسای چاكسازی و سه‌رهه‌ڵدانی په‌تای ڤایرۆسی كۆرۆنا هه‌ر جاره‌و به رێژه‌یه‌ك له مووچه‌ی فه‌رمانبه‌رانی هه‌رێم كه‌م ده‌كاته‌وه.\nكه‌شناسی باری كه‌ش و هه‌وای ئه‌مرۆ و سبه‌ینێ راده‌گه‌یه‌نێت\n١٦١ نەخووشێن کورونایێن ب تەمامی چارەسەر بوون\nكەركوك... بەپاڵپشتی هێزێكی عێراقی، عەرەبی هاوردە زەوی جوتیارانی كورد داگیردەكات\nنوژدارەکێ بەرنیاس ل دھوکێ وەغەرکر


گرنگی بیری ناسیونالیستی بۆ کورد لە قۆناغی ئەمڕۆدا بۆ هەنگاونان بەرەو سەرخستنی دۆزی ڕەوای نەتەوەییمان\nئێمە وەک هەرێمی کوردستان پێویستیمان بە بیری ناسیونالیستی هەیە بۆ یەکدەنگی و یەک هەڵوێستی لایەنە سیاسیەکان و ڕێکخستنەوەی نێوماڵی کوردی لەم قۆناغەدا زیاتر لە هەر قۆناغێکی دیکە، ئینجا بە یەکەوە هەوڵی بە نێونەتەوەیی کردنی دۆزە ڕەواکەمان بدەین، واتە بەرەو ئێنتەرناسیۆنالیست کردن بە سەنگێکی بەهێزەوە هەنگاو بهاوێژین. لە ئەنجامدا گەیشتن بە وێستگەی کۆتایی ئاسانتر دەبێت.\nئینجا بە هۆی فرەڕەنگی وڵاتەکەمان دەسەڵاتێکی دامەزراوەیی بونیات بنێیین، کە تێیدا کەلتوری دیموکراسی ڕەنگ بداتەوە لە ژێر سێبەری سەروەری یاسا.\nبۆ یٔەوەی دادپەروەری کۆمەڵایەتی بێتە یٔاراوە و یٔینتیمای نیشتیمانی لای گشت پێکهاتە نەتەوەیی، یٔایینی، زمان بەهێز ببێت، هەموان بە یەکەوە هەست بە بەرپرسیاریەتی نیشتنمانی بکەن پێش هەر شتێکی تر.\nپێگە و سەنگی بەهێزی هەر وڵاتێک لە سەر ئاستی دەرەکی و ناخۆیی دا گرێدراوە بە جێگیری سیاسی و کۆمەڵایەتی. کاتێک هاونیشتیمانیان هەست بە بونی خۆیان بکەن بێ گومان وەلایان بۆ گەل و نیشتیمانەکەیان بەهێز دەبێت و خۆیان بە خاوەنی وڵاتەکەیان دەزانن.\nلە کوتایی دا دەڵێین: بۆ قۆناغی ئێستا لە غیابی سەربەخۆییدا بیری ناسیۆنالیستی بۆ کورد پێویستیەکی حاشا هەڵنەگرە، یەکڕیزی و تەبایی هوکارێکی بەهێزە بۆ ئاراستە کردنی مەسەلەی نەتەوایەتیمان لە سەر ئاستی ئێنتەرناسیۆنالیستی دا. لە دواجار دا بونیاتنانی گەل و نیشتیمانێکی بەهێز بەجێگیر کردنی کەلتوری دیموکراسی بۆ کوردستانێکی فرە چەشن دەبێتە زەرورەتێکی حەتمی.


ئەحمەد میرە: دوا كەس كەمافی ئەوەی نەبێت باسی ئیرهاب‌و تیرۆر بكات بنەماڵەی بارزانیە | ئاژانسی وڵات Ajansi Wllat\nئەحمەد میرە: دوا كەس كەمافی ئەوەی نەبێت باسی ئیرهاب‌و تیرۆر بكات بنەماڵەی بارزانیە\nبڵاوكردنه‌وه :وڵات مێدیا | به‌روار :17:19 | هاوبه‌شكراوه له: گرنگترین | گەرماوگەرم\nهەریەكە لە یەكێتی نیشتمانی كوردستان‌و بزوتنەوەی گۆڕان، وەڵامی نێچیرڤان بارزانی دەدەنەوە كە سلێمانی بە "ئیرهابی فیكر" تۆمەتباركرد.\nنێچیرڤان بارزانی، جێگری سەرۆكی پارتی دیموكراتی كوردستان، هەینی4/5/ 2018 لە شاری سلێمانی بەشداری ئاهەنگێكی جەماوەری حیزبەكەی كردو سلێمانی بە"ئیرهابی فیكر" تۆمەتباركرد، كاتێك وتی "بەدەرفەتی دەزانم لێرە بەراشكاوی قسە لەسەر هەندێك خاڵ بكەم كە پەیوەندییان بەپارتی‌و بە سلێمانی‌و بەو ئیرهابە فیكری‌و سیاسەتەوە هەیە كە لەلایەن هەندێ كەس‌و لایەنەوە لەم شارە دژی پارتی دەكرێت، بە پشتیوانی ئێوە ئەو ئیرهابە فیكرییە لەناودەبەین".\nوتەكانی نێچیرڤان بارزانی كاردانەوەی بەدوای خۆیدا هێنا، عەتا سەراوی، ئەندامی ئەنجومەنی ناوەندی یەكێتی نشتمانی كوردستان، بە (ژیان)ی وت "پارتی وا ڕاهاتوە لە هەر شوێنێك لەشكستدا بێت‌و سەروچاوێكی نەخوازراو بێت، ئەو شوێنە هەر بەكوردستان نازانێت، سلێمانی كە دەمێك ساڵە پارتی بووە بەمیوانێكی چارە قورس‌و خەڵكیش ئەو راستیەی بۆ دەركەوتووە لە كوێ یەكێتی بونی هەبێت ئازادی تەواو هەیە، پارتی چاوی بەمە هەڵنایەت".\nسەراوی، جەختیكردەوە "پارتی خۆیان ئیرهابی جەستەیی خەڵك دەكەن لەهەولێرو دهۆك، رۆژانە تۆمەت بۆ خەڵك دەبەخشنەوە خەڵك دەكوژن، بەڵام دێن تۆمەتێكی ناڕەوا دەدەنە پاڵ سلێمانی".\nبەرپرسەكەی یەكێتی پێیوایە "نێچیرڤان بارزانی دەبوو بۆخۆی وەكو پیاوێكی دەوڵەتمەدار شەرمی بكردایە تۆمەتی وای بدایاتە پاڵ سلێمانی، لەبەر ئەوەی سلێمانی ئەو خاكە پیرۆزەیە كەرووی زەردی ئەوانی تێدا سەوز نابێت بۆیە ئەو تۆمەتە دەدەنە پاڵی".\nدوێنێ شەممە، بزوتنەوەی گۆرانیش لە رێی قادر حاجی عەلی، بەرپرسی لیژنەی باڵای هەڵبژاردنەكانیەوە وەڵامی قسەكانی نێچیرڤان بارزانی، دایەوەو وتی "كە دەڵێن ئیرهابی فیكری لێرەیە، بەڵام ئیرهابی فیكری حەقیقی‌و ئیرهابی جەستەیی لە هەولێرو لە سایەی دەسەڵاتی ئەواندا هەیەو لەسەر وشەیەك‌و وتارێك خەڵك دەكوژن".\nئەمە یەكەمجار نیە، پارتی تۆمەتی "ئیرهابی فیكر" دەداتە پاڵ سلێمانی، رۆژی 20/11/2016، مەسعود بارزانی كە ئەو كات سەرۆكی هەرێمی كوردستان بوو، لە پەیامێكیدا لەبارەی دۆخی سیاسی هەرێمی كوردستان وتی "چاك دەزانم سلێمانی لە ژێر ئیرهابی فكریدایەو دەبێ ئەو ئیرهابە فكریەی سەر شاری سلێمانی بشكێت".\nئەحمەد میرە، سەرنوسەری گۆڤاری لڤین، پێیوایە دوا حزب‌و دوا كەس كەمافی ئەوەی نەبێت باسی ئیرهاب‌و تیرۆر بكات پارتی دیموكراتی كوردستان‌و بنەماڵەی بارزانیە.\nمیرە، بە (ژیان)ی وت "ئەگەر ئێستا ئیرهاب لە هەرێمی كوردستاندا هەبێت سەرچاوەی یەكەمی پارتیەو هۆكاری مانەوەشی هەر پارتیە، تەنانەت هاتنی نێچیرڤان بارزانی بۆ سلێمانی بۆ خۆی جۆرێكە لەبەرهەم هێنانی تیرۆری فكری‌و جۆرێكە لە بەرهەمهێنانی بەرهەمهێنانەوەی ئەو تیرۆرەی پارتی لەسەری دروست بووە".\nسەرنوسەری لڤین، ئاماژەی بەوەشكرد ئەو دۆخەی لە سلێمانی لە دوای 2009 ەوە دروستبووەو بۆتە زۆنی ململانێی حزبە سیاسیەكان، ئەگەر لەژێر دەستی پارتی بوایە بێگومان هەولێر دەبوە گۆمی خوێن".


https://1baiser.com ״ڕه‌خنه له عەقڵی ژۆرناڵيستى״ |\nHome بیروڕا ״ڕه‌خنه له عەقڵی ژۆرناڵيستى״\non: ئه‌یلول 06, 2018 In: بیروڕا, گشتی, ناوخۆییNo Comments\nعه‌قڵى ژۆرناڵيستى(ڕۆژنامه‌وانى)، عه‌قڵێكه له‌سه‌ر هۆكارى خێرا و ڕۆژانه‌يى ده‌گيرسێته‌وه. عه‌قڵێكه نرخى گه‌وره له‌سه‌ر فاكت و ڕاستييه تێپه‌ڕه‌كان داده‌نێت و وه‌ك يه‌كه‌مين و دوايين ڕاستى مامه‌ڵه‌ى له‌گه‌ڵ ده‌كات. واتە بواری ئەوەی نییە لەسەر گشتێتی(كلیت)ێكی عەقڵانی و قووڵ بوەستێت، بەڵكو ئەوەی هەیە پێشكەشكردنی بەش و جوزئیاتی لێكدابڕاوە. عەقڵی ژۆرناڵیستی، هاوشان بە خێرایی دەڕواتەپێشێ. خێراییش ئەو دوژمنەیە كە بەر لە هەرشت فیكر و تیۆر وێراندەكات. فیكر دەتوانێت قسەی بۆ هەموو ڕووداوێكی خێرا هەبێت، بەڵام لەپشتیەوە كۆمەڵێك چەمك و میكانیزمی هێواش هەن كە بە تێپەڕینی زەمەن درووستبوونە. بە مانایەكی تر، لەمڕۆدا عەقڵی ژۆرناڵیستی بوار بە بۆشایی نادات. دەبێت هەردەیم قسەبكات و شت پێشكەشبكات. ئەمە بەپێچەوانەی عەقڵی تیۆرییەوە، كە پێویستی بە بۆشایی و بڕێك لە بێدەنگییە. عەقڵی ژۆرناڵیستی سەر بەو دونیا پڕ و پۆزەتیڤەی ئەمڕۆیە كە ڕقی لە نەفی و بۆشاییە و دەبێت هەموو ڕووبەرەكان پڕكات لە خۆی. گەر بۆشایی و نەفییەكی بچوكیش هەبێت، پتر بۆ كێبڕكێ و سورپرایز و ئامادەیی زیاترە.\nئه‌م عه‌قڵه له واقيعى ئێمه‌دا، هاوڵاتى و ئاوێنه و لڤين و دواتريش knn و NRT و ڕووداو و هتد گه‌شه‌یان پێدا. ئه‌مه‌ش ئه‌وه ده‌سه‌لمێنێت كه عه‌قڵى ژۆرناڵيستى و ڕۆژنامه‌وانى به‌سه‌ر هێزى تيۆر و ته‌ئويل‌دا زاڵبووه. سادەترین ئەرگۆمێنتیش ئەوەیە كە شیكەرەوەی سیاسی و قسەكەری سیاسی، خەریكە بەسەر چەمكی ڕۆشنبیردا زاڵدەبێت و كات بۆ پرۆژەی درێژخایەن نەماوەتەوە تا بیر لە كۆمەڵگا بكاتەوە. گەرچی شیكاری سیاسی و ڕۆژنامەوانی هەڵگری تەئویلی تایبەت بەخۆیەتی، بەڵام زمان تاكڕەهەند دەكاتەوە و ئەو هێواشییەی تیۆری نیە كە زۆر بەخاوی لەگەڵ واقیعدا دەچێتەپێشەوە. كاتێكیش فەیسبوك دێت، عەقڵی ژۆرناڵیستی دەگاتە ئاستێكی توندتر و واقیع تێكڕا پارچەدەبێت. تەنانەت بەراورد بە ڕۆژنامە لەپێشوودا، ژۆرناڵیزم لە فەیسبوكدا تووشی كەرتبوونێكی زۆرتر دێت و واقیع وەك پانۆرامایەك قابیلی تێگەیشتن نابێت. بۆنمونە، پێشتر لە ڕۆژنامەیەك یان هەفتەنامەیەكدا دەمانتوانی هەرچۆنێك بێت وێنەیەكی گشتی لەسەر دۆخی كۆمەڵگا وەربگرین، بەڵام ئێستا بەهۆی تۆڕە پارچەبووەكانی ئەنتەرنێتەوە، واقیع وەك وێنەیەكی گشتی دەرناكەوێت و هەر چركەیەك پارچەیەكی نیوەناچڵ خۆی دەكێشێت بەڕووماندا.\nله عه‌قڵى ژۆرناڵيستيدا، گه‌ر ڕووداوێك پێنج جار ڕووبدات، ئه‌وا ده‌شێت هه‌ر پێنج جاره‌كه هۆيه‌كى جياوازى له‌پشته‌وه بێت. به‌ڵام له خوێندنه‌وه‌ى تيۆرييدا، ده‌كرێت هه‌ر پێنج جاره‌كه دووباره‌بوونه‌وه‌ى بونيادێك و گه‌مه‌يه‌ك بێت به ده‌مامكى جياجياوه. عه‌قڵى ژۆرناڵيستى، زه‌مينه‌ى ڕووداوه‌كان و سيسته‌مه‌كه و كۆى فه‌زاكه وه‌ك خۆى ده‌هێڵێته‌وه، ئه‌وه‌ى گۆڕانى به‌سه‌ردا دێت ژماره‌ى ڕووداوه‌كان و چۆنيه‌تيى ڕوودانى و بكه‌ره‌كانێتى. بە دەربڕینێكی تر، ئەم ژۆرناڵیزمەی ئەمڕۆ، كۆی ئەم دنیایەش لە هەموو چركەیەكدا بەرهەمدێنێتەوە كە هەیە. زۆرترین هەواڵ لەسەر جیهانێكی ئامادە، بە مانای بەرهەمهاتنەوە و جێگیربوونەوەی هەمان دونیای ئامادەشە.\nعه‌قڵى ژۆرناليستى به‌ديار مناڵێكى خنكاوه‌وه هۆن هۆن ده‌گرى، چونكه بيرى چووه له‌و ساته‌دا هه‌زاران مناڵى تر به‌هۆى سه‌ره‌تان و برسێتييه‌وه مردوون. عه‌قڵى ژۆرناڵيستى وه‌ك يارييه كۆمپيوته‌رييه‌كان ڕووداو درووستده‌كات و هه‌ر خۆيشى توانای ئەوەی هەیە بيمرێنێت. عه‌قڵى ژۆرناڵيستى تا ئه‌و شوێنه يارى به زه‌ينى مرۆڤه‌كان ده‌كات كه به‌خۆى ده‌ڵێت: بێ‌لايه‌نم. چونكه پێى وايه ئه‌م به‌شێك نيه له ململانێ زه‌ق و زۆپه‌كان و خه‌ڵكيش بڕواى پێده‌كه‌ن. عه‌قڵى ژۆرناڵيستى، كۆى وێنه‌كان و ڕووداوه‌كان پێكه‌وه ناخوێنێته‌وه، به‌ڵكو لێكيان داده‌بڕێت: ئه‌مه‌ش شه‌رعيه‌تدانه به‌و دونيايه‌ى كه هه‌يه و مرۆڤ له زۆرئاستدا ده‌چه‌وسێنێته‌وه. عه‌قڵى ژۆرناليستى كاتێك باسى ئه‌وديوى ڕووداوه‌كان ده‌كات، مه‌به‌ستى له نه‌ست و ناخودئاگاى كۆمه‌ڵايه‌تى نيه، به‌ڵكو مه‌به‌ستى ئه‌وه‌يه شتێك هه‌يه و ميديايه‌ك بيرى چووه له‌جياتيى ميديايه‌كى تر باسى بكات. بۆیە:\nئەمڕۆ «هەواڵەکان» جۆرە هۆشیارییەکی وەسواسی بەرهەمدێنێت. هۆشیارییەک کە زیاد لە واقیعێکمان پێدەبەخشێت. واتە کێشەکە ئەوە نیە کە ناتوانین لە واقیع تێبگەین، بەڵکو ئەوەیە وەک هەر «هەڵبژاردنێکی درۆزنانەی پۆستمۆدێرن» چەند واقیعێکمان هەیە بۆ هەڵبژاردن. هەواڵەکان، سام و ترس و جەوهەری جەنگ کاڵدەکەنەوە، هەڵبەت بەو مانایە نا کە جەنگ جوانبکەن، بەڵکو بەو مانایەی کە جەنگ ئاسایی دەکەنەوە. سیستەم لە ڕێگەی هەواڵەکانەوە، شۆک و هەژانە ڕادیکاڵەکانی سوبێکتی سستکردووە. هەواڵەكان وەك زەقترین چركەساتی ناو عەقڵی ژۆرناڵیستی، فەنتازیای گۆڕانكاری لە مرۆڤەكان دەسێننەوە و یەك لەسەر یەك دۆخی باو دەئاخننە ناو زەینی بینەرەكانەوە. ڕەنگە هەر لەبەر ئەمەش بێت ئەو كەسانە «زیاتر» خەیاڵ بە گۆرانكارییەوە دەكەن كە «كەمتر» ئاگایان لە جەبەرووتی هەواڵەكانە. لێرەوە فەنتازیا لە ئاستی گۆڕانكارییدا، بواری تری بۆ ناهێڵرێتەوە و حەقیقەتێك بەرهەمدێت كە لەلایەن دەزگاكانی سیستەمەوە بەرهەمهاتووە. چونكە ئەوەی لەپشت هەواڵەكانەوەیە، كۆمەڵێك دەزگان كە سیستەمیان ڕاگرتووە.


هەسەدە ئاماری شەڕەكانی رۆژی شازدەیەمی هێرشەكانی توركیای بۆ سەر عەفرین خستەڕو - ئاوێنه\nهەسەدە ئاماری شەڕەكانی رۆژی شازدەیەمی هێرشەكانی توركیای بۆ سەر عەفرین خستەڕو\nفەرماندەیی هێزەكانی سوریای دیموكرات لەعەفرین ئاماری هێرشەكانی توركیا لەمیانی رۆژی شازدەهەمیندا دەخاتەڕو و دەشڵێت”شەڕێكی قورس لە بلبلێ تا ئەم ساتەوەختەش بەردەوامە.”\nئاوێنە: بەپێی بەیاننامەیەكی ناوەندی راگەیاندنی فەرماندەیی هێزەكانی سوریای دیموكرات لەعەفرین ئێوارەی دوێنێ(شەممە) لەگوندی مەعمەلای سەر بە شارۆچكەی مابات-ی عەفرین تانكێكی سوپای توركیایان بەتەواوی تێكشكاندوەو هەمو ئەو سەربازانەی تێیدابون كوژراون.\nئاماژەی بەوەشداوە كە لە میحوەر “شەرا”ش كاتژمێری 9ی شەوی رابردو تۆپخانەكان و فڕۆكە جەنگییەكانی سوپای توركیا بۆ ماوەی چەند كاتژمێرێك گوندەكانی “عەرەب وێران، دێكمداش، باڤلۆن”یان بۆردومان كردون.\nئەوەشی خستۆتەڕو كە لە شەوی رابردوەوە لەمیحوەری بلبلێ سوپای توركیا بەچەكی قورس گوندی “شێخ وەرزە”ی بۆردومان كردوەو هەروەها شەڕێكی قورس لەنێوان هێزەكانیان و سوپای توركیا لە گوندی عەبیدان لەهەمان میحوەر دروست بوەو گورزێكی كوشندەیان لەهێزەكانی دوژمن وەشاندوەو هێزەكانی سوپای توركیا بەرەبەیانی ئەمڕۆ(یەكشەممە) جارێكی دیكە هەوڵی پێشڕەویان داوە بەرەو گوندی شێخ وەرزە بەڵام شەڕڤانان بەرەنگاریان بونەتەوە و هەوڵەكەیان تێكشاندون. ئەوەشی خستۆتەڕو كە پاش ئەو دو هەوڵە شكستخواردوە، كاتژمێری 1ی پاشنیوەڕۆی ئەمڕۆ سوپای توركیا هەوڵی پێشڕەوی داوە بەرەو گوندی شێخ وەرزە و گوندی بلیلكا و شەڕڤانان روبەڕویان بونەتەوە تا ئێستاش شەڕ بەردەوامە.\nلەمیحوەری شیێ-ش شەوی رابردو شەڕێكی قورس لەنێوان هەردولادا لەدەوروبەری گوندەكانی خەلیل و ئالكانە رویداوە.\nئاماژەی بەوەشداوە كە لە میحوەری كۆبانێ شەڕ بە دۆشكە لەنێوان پاسەوانی سنوری توركیا و شەڕڤاناندا لەگوندی سوسك لە رۆژئاوای گرێ سپی رویداوە.\nلە میحوەر جندرێس-یش ئەو شارۆچكەیەو گوندەكانی چواردەوری كراونەتە ئامانجی بۆردومانی توركیا و هاوكات سوپای توركیا هەوڵیداوە لە میحوەری گرێ قازقلی و گرێ شەهید سیدۆ پێشڕەوی بكات، بەڵام شەڕڤانان بەرەنگاریان بونەتەوەو پاشەكشەیان پێكردون.


فیلمی دەرهێنەرێکی کورد نیشانەی "ئەڵماس"ی بێرمەنگامی وەدەستهێنا - Mehr News Agency\n5 gulanê 2019 - 22:02\nNews Code 26356\nگوڵ نەسا گەیشتە بریتانیا؛\nفیلمی دەرهێنەرێکی کورد نیشانەی "ئەڵماس"ی بێرمەنگامی وەدەستهێنا\nفیلمی سینەمایی گوڵ نەسا لە دەرهێنانی ستار چەمەنی گوڵ هێمای ئەڵماس و خەڵاتی باشترین فیلم هەڵگریی یازدەهەمین فێستیڤاڵی نێونەتەوەیی فیلمی بێرمەنگامی لە وڵاتی بەریتانیا مسۆگەر کرد.\nبە ڕاپۆرتی ئاژانسی هەواڵی مێهر، فیلمی گوڵ نەسا لە دەرهێنانی سەتار چەمەنی گوڵ و سناریۆی ڤیدا ساڵحی بە نوێنەرایەتی لە ئێران رۆژی ٢٨ ئاڤریل (٨ی گوڵان) لە بەشی ڕکابەریی فیلمگەلی سینەمایی یازدەهەمین خولی فێستیڤاڵی نێونەتەوەیی فیلمی بێرمەنگام نمایش درا و توانی هێمای "ئەڵماس" (Diamond) وەک گرینگترین خەڵاتی ئەو فێستیڤاڵە مسۆگەر بکات.\nشایانی باسە، لیژنەی داوەرانی ئەم خولەی فێستیڤاڵی نێونەتەوەیی فیلمی بێرمەنگام خەڵاتی باشترین فیلم هەڵگرییان ئاراستەی محەمەد فەکووری، فیلم هەڵگری گەنجی فیلمی گوڵ نەسا کرد.\nیازدەهەمین خولی فێستیڤاڵی نێونەتەوەیی فیلمی بێرمەنگام کە بە هاوکاریی شارەوانی ئەو شارە و بۆ ماوەی ٤ رۆژی کاری لە ٢٥ تا ٢٨ی ئاڤریل (٥ تا ٨ی گوڵان) بەڕێوەچوو، یەکێکە لە گرینگترین فێستیڤاڵەکان و ئارشیوەکانی فیلمی جیهانە کە هەموو ساڵێک نزیکەی ٢٥٠ فیلمی سەربەخۆ کە لە سینەماکانی بەریتانیا نمایش دەدرێن یان لە فێستیڤاڵەکانی جیهانی خەڵاتی بردۆتەوە ئاراستەی لیژنەیەکی پۆسپۆڕ بە ناوی بیاف (BIAFF) دەکات و لە ئەنجامدا باشترینەکان لە ڕێوڕەسمێکدا خەڵات دەکرێن.\nلە ڕێوڕەسمی کۆتایی ئەو فێستیڤاڵە شلێر باهیر دەرهێنەری کوردی دانیشتووی لەندەن و بەفرین ڕەشید شێوەکاری ناسراوەی کورد بە نوێنەرایەتی لە ستافی فیلمی گوڵ‌نەسا خەڵاتەکانیان لە داوەرانی ئەم خولە وەرگرت و هاوکات بەفرین ڕەشید وەک دیارییەک لە لایەن کۆمەڵگای کوردەوە تابلۆیەکی نەورۆزیی ئاراستەی شارەوانیی لەندەن کرد.\nفیلمی سینەمایی گوڵ نەسا کە بەسەرهاتی دوو کەسایەتی بە ناوەکانی گوڵ مەمەد و گوڵ نەسا وەک ژن و مێردێکی ئەفغانییه کە پاش کۆچی نایاساییان بۆ ئێران لە کورەخانەیەکی ئاجورپەزیدا ئیش دەکەن و لە شوێنی کارەکەیان تووشی ڕووداوگەلی جۆراوجۆر دێن و ژیانیان بە بارێکی دیکەدا دەگۆڕێت، لە سەرەتای ساڵی ڕابردووی هەتاوییەوە نمایشی جیهانی خۆی دەست پێکردووە و تا ئێستا لە ٢٥ فێستیڤاڵی نێونەتەوەییدا بەشدار بووە.\nئەم فیلمە لە ماوەی بەشداریی لە فێستیڤاڵە نێونەتەوەییەکاندا توانیویەتی چەنەین خەڵاتی گرینگی وەک باشترین فیلم، باشترین دەرهێنەر، باشترین فیلم گرتنەوە، باشترین ئەکتەری پیاو، باشترین ئەکتەری ژن لەو فێستیڤاڵانە بە دەست بێنێت.


لە ھەڵبژاردن خەمە نەتەوایەتییەکە لە بیر مەکەن Kirkuk TV\n02:02 - 2021-09-23\nلە پێناسەی دیموکراسی وەک ئەمرێکی سیاسی، ھەڵبژاردن و بوونی ھەڵبژاردن وەک یەکێک لە بنەماکانی دیموکراسی دەناسرێت، بەڵام بوونی ھەڵبژاردن بە تەنھا بە مانای دیموکراسی نییە، ھەڵبژاردن یەکێک لە بنەماکانی دیموکراسییە نەک ھەموو دیموکراسی.\nگەر زیاتر وردبینەوە و خۆمان دەربازبکەین لە پێناسەکەی، ئەوە ھەڵبژاردن پەیوەستە بە تاکتیک و ھونەر "فەن"ـەوە، ئەم سیستەمە نوێیەی ئێستای ھەڵبژاردن لەعێراقدا کەخۆی لە فرە بازنەیدا دەبینێتەوە، ئەوە دەرفەتی باش بۆ نزیکبوونەوەی کاندید و ھاوڵاتی دروست دەکات، لە جوگرافیایەکی دیارکراودا.\nتائێرە تەواوی ئەم پرۆسەیە بابەتێکی تەواو بەبایەخە بۆ وڵاتێکی دیموکراسی و تەکنۆکرات.\nبەڵام ئەوەی پەیوەستە بە عێراقـەوە بابەتێکی تەواو جیاوازە لەم پرۆسە نوێیەدا ھەرچەندە ڕۆڵی کاندید وەک تاک زیاتر دەبینرێت بەپێچەوانەی خولەکــانی پێشوو کە حیزب لە چوارچێوەی قەوارەیەکدا کاندیدەکــانی دەناساند و حیزب باڵادەستی بانگەشە و دیاریکردنی کاندیدەکان بوو، بەڵام ھونەری ئەم ھەڵبژاردندا بۆ کەرکوک تەواو جیاوازە، گەر کوردی کەرکوک خۆی چوارچێوەیەی ھونەرێکی ئەقڵانیدا نەبینێتەوە ئەوە پرۆسەکە تەواو پێچەوانە دەبێتەوە کە لەئەنجامدا زەرەرمەندی یەکەم کورد و دۆزە ڕەواکەیەتی.\nلە ئێستادا لە بازنەی ڕۆژھەڵاتی کەرکوک کە زۆرینەی دەنگدەران و دانیشتیوانی کوردە پێنج کورسی(معقد)ـی بۆ دیارکراوە، ڕێژەیەکی زۆری کاندیدانی سەربەخۆ دەبیرنرێت خۆیان پاڵاوتوە کە بەشێکی زۆریان خاوەنی کیانی حیزب و جەماوەری نین و کاریگەری نەرێنی لەسەر دەنگی کورد دروست دەکات بەشێویەک کە دەنگی کورد لەم بازنەیەدا پەرت و بڵاو دەبێت، خۆ ئەگەر سبەی ھەر پاڵێورێکیش لەم بەڕێزانە دەنگی پێویست بھێنێت ئەوە بەھەمان شێوە ڕۆڵ و کاریگەریان نابێت چ لە ئەنجومەنی نوێنەران چ لەوەی پەیوەستە بە ڕەوشی کەرکوکەوە، چونکە دەرئەنجام ئەو کاندیدە دەرچوە دەتوانێت خاوەنی دەنگێکی بەرز و دلێربێ کە حیزبێکی خاوەن جەماوەر و دیسپلینکــراو، ھاوکار و پاڵپشتی بێت.\nلەچوارچێوەی ئەم بازنەیەشدا،ھاوپەیمانێتیەک بەدی دەکرێت کە لە دو حیزبی خاوەن جەماوە و کاریگەری ساحەی سیاسی کوردستان و کەرکوک و عێراق پێکھاتوە کە بە حەوت کاندید کە دابەشی دوو بازنەی کەرکوک کراوە،خۆیان لە چواچێوەی ھاوپەیمانی کوردستان ڕێکخستوە،لێرەدا دۆخی ئەقڵانی ھونەری ھەڵبژاردن پێمان دەڵێت"کە پێوسیتە کوردی شارەکە دەنگ بەو کاندیدانە بدات کە لە چوارچێوەی ئەو ھاوپەیمانێتیەدان،چونکە سبەی ئەوەی دەتوانێت دەنگێکی دلێر و خاوەن قەرار بێت لە بڕیاری سیاسی کەرکوک،ئەو نوێنەرەیە کە خاوەنی حزبی بەھێز و جەماوەرییە،نەک کاندیدێکی سەربەخۆی و بێ پاشخانی حزبی بەھێز.


خاتوونێکی کورد دەبێتە نوێنەری ئازاری ژنە ئێزیدییەکان.\nخاتوونە نووسەری ناسراوی کورد کازیوە ساڵح، بۆ جاری دووەم لە ساڵی دووەمدا بەشداری کۆنفرانسی ئەندسپلیند دەکات و باسێک لەسەر کێشەی نوێنەرایەتیکردنی ئێزیدی و ئازاری ژنە ئێزیدییەکان پێشکەش دەکات.\nلەوبارەیەوە کازیوە بە "وشە"ی راگەیاند: بۆ جاری دووەم بەشداری دەکەم لە کۆنفرانسی ئەندسپلیندی زانکۆی کوین لە پانەڵی کێشەی نوێنەرایەتیکردن، لەو کۆنفرانسەدا باسێک لەسەر کێشەی نوێنەرایەتیکردنی ئێزیدییەکان و ژن وەک نوێنەرێکی زۆر دەستەگرتەکراو و ئازاری ژنە ئێزیدییەکان، پێشکەش دەکەم، دواتر بەشداری فیلمی دیکیۆمێنتاری ئەکادیمیای دیسپلینەکراو دەکەم، ساڵی رابردووش بەشداریم کرد و باسێکم لەسەر ئەنفال و ھەڵەبجە پێشکەش کرد، باسم لە چۆنیەتیی ھاوکاری ئەکادیمیای فرە رەھەند کرد لە نوێنەرایەتیکردنی نەتەوەیەکی نوێنەرایەتی نەکراوی وەک کورد .\nئەو کۆنفرانسە کۆنفرانسێکی ئەکادیمییە و دووپات لەسەر فرە رەھەندی بواری ئەکادیمیا دەکاتەوە، زانکۆی کوین لە شاری کینگستنی کەنەدا ساڵانە رێکی دەخات، ھاتنەژوورەوە بە تۆمارکردنی ناوە، رۆژی شەموو رێکەوتی ٢/٤، لە پانەڵی یەکەم بەشداری دەکەم .\nکازیوە ساڵح لە ئێستەدا خوێندکاری دکتۆرایە و ھەڵگری بڕوانامەی ماستەرە لە جینۆساید و کولتوور، خاوەن بڕوانامەی بەکالۆریۆسە لە کەمیونیکەیشن لە زانکۆی یۆرک لە کەنەدا، بڕوانامەی دیپلۆم لە رۆژنامەنووسی لە کۆلیژی شەرەدن لە کەنەدا، بڕوانامەی باڵا لە فشار و تەنگژەکانی پەناھەندە و کۆچبەر لە زانکۆی یورک لە ھەمان وڵات، خاوەنی ١٢ کتێبی چاپکراوە، لە ماوەی شەش مانگدا سێ کتێبی چاپ کردووە بەناوەکانی "لە ھەموو شوێنێک ئاسمان شینە" لە دووتوێی ٢٨٠ لاپەڕەیی و خگیبی الگینی کۆمەڵە چیرۆک و دەزگیرانە قوڕینەکەم کە لە ٢٨ کورتە چیرۆک لە دووتوێی کتێبێکی ٢٠٨ لاپەڕەیی پێک ھاتووە.\nکازیوە ساڵح وەک سەرنووسەر و خاوەن ئیمتیاز و بەڕێوەبەری نووسینی گۆڤارەکانی "نڤار" و "نوێکار" کاری کردووە، تا ئێستە ھەشت خەڵاتی نێودەوڵەتیی پێ بەخشراوە و لە ١٢ وڵاتی جیاواز بەشداری کۆنفرانسی نێودەوڵەتی کردووە بە لێکۆڵینەوە لە جینۆسایدەکانی گەلی کورد، ئێستە نێشتەجێی کەنەدایە و خەڵکی باشووری کوردستانە.


كوردستان؛ له‌ناوبردنی سیسته‌ماتیك و فێمێنیسید\n10 تشرینی دووه‌م, 2020\nناتوانین گوشار، نكۆڵی لێ‌كردن و له‌ناوبردنی ژنان كه بونیادنه‌ر و پێكهێنه‌ری نیوه‌ی زیاتری كۆمه‌ڵگان، له ده‌ره‌وه‌ی سیسته‌می سەرمایەداری كه له‌سه‌ر بنه‌مای ده‌سه‌ڵاتی پیاوسالارانه‌یه، پێناسه و شی بكه‌ین. سیسته‌می ده‌سه‌ڵاتداری پیاوسالار، له‌پێناو به‌رژە‌وندییه‌كانی خۆی، به‌رده‌وام كه‌ڵكی له چه‌وساندنه‌وه و كۆیله‌كردنی ژنان وه‌رگرتووه. له سه‌رجه‌م ئه‌و سیسته‌مه ده‌وڵه‌تی و كۆمه‌ڵایه‌تیانه‌ی كه به درێژایی مێژوو له لایه‌ن زهنییه‌تی ده‌سه‌ڵاتخوازی پیاوسالاره‌وه به‌ڕێوه‌چوونه، به‌رده‌وام ژنان بوونه‌ته قوربانی خۆپه‌سندی و خۆبینی پیاوان و له‌پێناو ئه‌مه‌دا، ده‌ستیان داوه‌ته ژینوساید و وه‌چه‌كوژی ژنان. هه‌رچه‌ن بۆ له‌ناوبردنی ژنان له رێ و ڕیبازی جیاواز كه‌ڵك وه‌رگیراوه، به‌ڵام له شه‌ڕەكاندا كه به‌رهه‌می زهنییه‌تی پیاوسالارن، هه‌تا رۆژگاری ئه‌مڕۆ، ئه‌م زهنییه‌ته كه بنه‌ما و سه‌رچاوه‌ی هه‌موو رێ و ڕیبازه‌كانی دیكه‌یه، درێژە به كاره‌سات و كاولكارییه‌كانی خۆی ده‌دات. توندترین و هۆڤانه‌ترین هێرشی ناو شه‌ڕە‌كان، ئه‌وانه‌ن كه له‌دژی ژنان پێكدێن، ئه‌مه له هه‌موو دونیادا رووده‌دات. سه‌ره ڕای ئه‌وه‌ی كه ژنان له بواری، ره‌چه‌ڵه‌ك، زمان و كه‌لتووره‌وه جیاوازیان له‌گه‌ڵ یه‌كتر هه‌یه، به‌ڵام به بێ جیاوازی هه‌موویان رووبه‌ڕووی ئه‌م هێرشانه بوونه‌ته‌وه. به درێژایی مێژوو، ژنان بوونه‌ته قوربانی ئه‌و شه‌ڕانه‌ی كه به‌رهه‌می زهنییه‌تی پیاوسالارن، هه‌ندێك جار ژنان رووبه‌ڕووی لێدان بوونه و له‌سه‌ر زه‌وی كێشه‌ماڵه كراون. هه‌روه‌ها له بڕێك له شه‌ڕە‌كاندا له شانۆگه‌لێكی ترسناك و ئاڵۆزدا به قامچی لێیاندراوه، سووتێندراون و جه‌نازه‌كانیان پارچە، پارچە كراون. له هه‌ندێك له شه‌ڕە‌كاندا، قیریان به سه‌ردا كراوه و ئاگریان تێبه‌ردراوه هه‌تاكوو لاشیان دارزیوه. به‌ڵام ئه‌و رێباز و شێوازه سه‌ره‌كییانه‌ی كه له شه‌ڕەكاندا به‌گشتی پێكهاتوون بریتین له: رفاندن، دیل گرتن و كوشتن به ده‌ستدرێژی و ئه‌شكه‌نجه، پیاوان كاتێ چاو له‌م هۆڤیه‌تیه ده‌كه‌ن كه له راستیدا وه‌چه‌كوژی ژنانه، هه‌ست به خۆشی ده‌كه‌ن. زۆر كات ئه‌مه‌یان وه‌ك كارێكی ئاسایی پیشانداوه و ژماره‌یه‌كی زۆر له پیاوان ته‌ماشایان كردووه. ئه‌م شێواز و رێبازه هۆڤانه، رێبازی شه‌ڕی تایبه‌تن. ئه‌م شێوازانه‌ی شه‌ڕی تایبه‌ت كه هه‌ر له كۆنه‌وه هه‌تا رۆژگاری ئه‌وڕۆش له سه‌ڕانسه‌ڕی كوردستان به‌كارهاتوون، فێمێنیسید و وه‌چه‌كوژی ژنانه.\nوڵاتی كوردستان كه له رۆژهه‌ڵاتی ناوه‌ڕاست‌دا هه‌ڵكه‌وتووه، له نێوان چوار وڵاتی توركیا، ئێران، سووریا و عێراق دابه‌ش و داگیركراوه. ئه‌و سیاسه‌ته وه‌چه‌كوژیانه‌ی كه ئه‌م وڵاتانه له سه‌ر ژنان پیاده‌ی ده‌كه‌ن، سه‌باره‌ت به ژنانی كورد به‌شێواز و فۆرمی كومه‌ڵێك سیاسه‌تی داگیركاری جێبه‌جێ ده‌كرێن. به‌واتایه‌كی دیكه، پێكهاتووه له سیاسه‌تی هه‌ر چوار وڵاتكه. ژنانی كورد به هۆی شوناسی نه‌ته‌وه‌یی و شوناسی ئازادیخوازییان له هه‌ر چوار به‌شی كوردستان ده‌بنه ئامانجی هێرشی وڵاتانی داگیركه‌ر. ئه‌گه‌ر له روانگه‌ی ژنانه‌وه چاو له مێژووی سه‌د ساڵی رابردووی كوردستان بكه‌ین، تێده‌گه‌ین كه ئه‌وه‌ی كه هاتووه‌ته ئاراوه و روویداوه جیا له فێمێنیسید (وه‌چه‌كوژی و له‌ناوبردنی ژنان) نییه.\nکۆچگری؛ ناو، شوێن و كاتی ده‌سپێكردنی سیاسه‌ته‌كانی ده‌وڵه‌تی عوسمانی بۆ له‌ناوبردنی گه‌لان به‌تایبه‌ت گه‌لی كورد.\nله دوایین رۆژە‌كانی سالی ۱۹۱۹، نوورئه‌دین سه‌که‌للی پاشا كه به‌رپرسیاری به‌شی نیزامی سیاسه‌تی له‌ناوبردنی كوردان بوو، به كومیته‌ی ئه‌رمه‌نیه‌كانی گوت: " ئه‌وانه‌ی كه ده‌یانگوت"زۆ " كارمان ته‌واو كردن، ئێستا نۆره‌ی ئه‌وانه هاتووه كه ده‌ڵێن "لۆ". ئه‌مه ئاماژە‌یه‌ك بوو بۆ ئه‌وه‌ی كه كاتی له‌ناوبردنی كورده‌كان هاتبوو. ئاواییەكان سووتێندران و وێران كران، هه‌زاران كه‌سیان كوشت. ئه‌و ژنه فه‌رمانده‌یه‌ی كه له‌به‌رامبه‌ر ئه‌م هێرشانه‌دا به‌رخۆدانه‌كانی به رێكخستن كرد، ناوی "زه‌ریفه" بوو. ئه‌و یه‌كێك له یه‌كه‌مین ژنانی فه‌رمانده له كوردستان بوو كه توانی له‌م وه‌چه‌كوژییانه خۆی رزگار بكات و هێزه به‌رخۆدێره‌كان به‌رێكخستن بكات. ناوبراو، له ساڵی ۱۹۳۸ له لایه‌ن ده‌وڵه‌تی توركیاوه كوژرا.\nكچانی ون بووی ده‌رسیم\nده‌رسیم یه‌كێك له‌و ناوچانه بوو كه رووبه‌ڕووی سیاسه‌تی وه‌چه‌كوژی و پاكتاوكاری ده‌وڵه‌تی توركیا بوویه‌وه. هێرشه هه‌مه لایه‌نه‌كانی ده‌وڵه‌تی توركیا بۆ سه‌ر ئه‌م ناوچه‌یه (كه ئاخێزگه‌ی كه‌لتوور و باوه‌ڕیه هه‌زاران ساڵییه‌كانه) له ساڵی ۱۹۳۷ ده‌ستی‌پێكرد. له ئاكامی ئه‌م وه‌چه‌كوژیه‌ی ده‌رسیم، ۷۰ هه‌زار مرۆڤی كوردی عه‌له‌وی كوژران كه كاره‌ساتی وه‌ها له مێژوودا كه‌م وێنه‌یه. هه‌زارن ژن بۆ ئه‌وه‌ی كه نه‌كه‌ونه ده‌س سه‌ربازانی تورك و رووبه‌ڕووی ده‌ستدرێژی نه‌بنه‌وه، خۆیان له هه‌ڵدێر و تاشەبەردەکان خسته خواره‌وه. هه‌زاران كچ كه له ئاكامی سیاسه‌تی وه‌چه‌كوژی و له‌ناوبردنی سیسته‌ماتیك له بنه‌ماڵه‌كانیان دابڕان و ئه‌ركی سه‌رپه‌رشتی (سڕینه‌وه‌ی شوناس) یان درا به بنه‌ماڵه توركه‌كان.\nله‌پاش چه‌ندین ساڵ "نه‌زاهه‌ت گون دۆغان" له رێگای دروست كردنی فیلمێک به ناوی (كچه ون بووه‌كانی ده‌رسیم) توانی پێوه‌ندی به ژماره‌یه‌ك له‌م كچانه‌وه بكات. هێشتا به وردی و روونی ئاماری ئه‌و كیژۆڵانه‌ی كه له میانه‌ی وه‌چه‌كوژی ده‌رسیم له بنه‌ماڵه‌كانیان دابڕان دیار نییه، به‌ڵام هه‌ندێك كه‌س لەو باوه‌ڕەدان كه زیاتر له سه‌دان كه‌سن. له رۆژگاری ئه‌وڕۆماندا، له‌پاش گێڕانه‌وه‌ی به‌سه‌رهاتی ئه‌وانه‌ی كه دۆزراونه‌ته‌وه، ئه‌م ئاكار و سیاسه‌ته نامرۆڤانه‌ی ده‌وڵه‌تی توركیا كراون به دیکۆمنتار و به‌ڵگه. یه‌كێك له دامه‌زرێنه‌رانی پارتی كرێكارانی كوردستان _ كه له ساڵی ۱۹۷۸ زاینی له پێناو تێكۆشان بۆ ئازادی كورد و كوردستان دامه‌زرا_ ناوی "سه‌كینه جانسز" ه. سه‌كینه خه‌ڵكی ده‌رسیم بوو، ئه‌مه‌ش گوزاره له هه‌بوونی زهنییه‌تێك له سه‌ربنه‌مای به‌رخۆدان و تۆكمه و پته‌و بوونی هه‌ڵوێستی مێژوویی ژنانی كورده.\nشوێنێكی دیكه كه وه‌چه‌كوژی كۆمه‌ڵایه‌تی سیسته‌ماتیك له دژی كوردان به‌ڕێوه چوو، گەلییێ زیلان بوو. له ئاكامی ئه‌م وه‌چه‌كوژیه‌ش لانیكه‌م، ١٥ هه‌زار كه‌س له‌ناوبران. سه‌دان ژنی گه‌نج رووبه‌ڕووی ده‌ستدرێژی بوونه‌وه و كوژران. ژماره‌ی ئه‌و ژنانه‌ی كه له لایه‌ن سه‌رباز و فه‌رمانده توركه‌كانه‌وه رفێندران هیچ كات روون نه‌بووه‌ته‌وه. سه‌باره‌ت به ره‌شه‌كوژی گەلییێ زیلان و رووداوه‌كانی دواتری به‌ڵگه و دیكۆمنتێكی باوه‌ڕپێكراو و تۆكمه له‌به‌رده‌ستدا نییه یا هێشتا ده‌رنه‌كه‌وتووه. به‌ڵام كه‌سانێك هه‌نه كه شاهیدی ئه‌و كاره‌ساته بوونه‌وه و پشت راستی ده‌كه‌نه‌وه كه له‌و كاته‌دا زگی ژنانی دووگیانیان هه‌ڵدڕیوه و مناڵه‌كانیان كوشتوون. سه‌ره‌ڕای ئه‌مه‌ش، به‌پێی ئه‌و بیره‌وه‌ریانه‌ی كه له بیری كۆمه‌ڵگادا ماوه و به‌شێوه‌ی زاره‌كی باسیان لێوه ده‌كرێت و هه‌روه‌ها ئه‌و به‌ڵگانه‌ی كه هه‌تا ئێستا ده‌ركه‌وتوون، به‌گشتی ئه‌وه‌ی كه روویداوه به روونی بۆمان ده‌رده‌كه‌وێت.\nدزێوترین، هۆڤانه‌ترین و نه‌هامه‌تبارترین كرده‌وه‌گه‌لێگ كه له میانه‌ی ساڵه‌كانی ۱۹۸۶ هه‌تا ۱۹۸۸ ئه‌نجامدرا. وه‌چه‌كوژی شاری هه‌ڵه‌بجەیە كه له باشووری كوردستان و به فه‌رمانی سه‌دام حوسێن ئه‌نجام درا و له ئاكامدا، حه‌وت هه‌زار كه‌س به چه‌كی كیمیایی كوژران. ئه‌مه هێرشه به‌شێك بوو له ژینۆسایدی ئه‌نفال كه له ئاكامدا به‌گشتی ۱۸۲۰۰۰ كورد كوژران. ئه‌و تاوانه دژە مرۆڤایه‌تیانه‌ی كه له میانه‌ی ژینۆسایدی ئه‌نفال به‌تایبه‌ت ئه‌وانه‌ی ده‌رحه‌ق به ژنان كران، هێشتا به شێوه‌یه‌كی جددی لێكۆڵینایان له‌سه‌ر نه‌كراوه. هێشتا چاره‌نووسی سه‌دان ژن كه له بنه‌ماڵه‌كانیان دابڕان دیار نییه!\nرۆژنامه‌ی "ئازادی وڵات" له شماره‌ی ۲۱ی نوامبری ساڵی ۲۰۱۰ دا به‌ڵگه‌یه‌كی زۆر گرینگی بڵاو كرده‌وه، له‌م به‌ڵگه‌دا كه له لایه‌ن سه‌رچاوه نیزامیه‌كانی ئه‌رته‌شی عێراقه‌وه بۆ سه‌رۆك وه‌زیرانی ئه‌و كاتی عێراق و به سه‌رناوی "نهێنی" ناردراوه، هاتووه كه ئه‌و ژنانه‌ی كه گوازراونه‌ته‌وه بۆ كامپه گشتییه‌كان، ناردراون بۆ كاری رووسپییه‌تی له وڵاتانی عه‌ره‌بی. هه‌ر له‌م به‌ڵگه‌دا ناوی ئه‌و ژنانه هاتووه كه به ئه‌گه‌ری زۆر ناردراون بۆ وڵاتی میسر. ئه‌م به‌ڵگه‌یه سه‌لمێنه‌ری ئه‌وه‌یه كه كۆمه‌ڵكوژی ژنان یا به‌واتایه‌كی دیكه «فێمێنیسید» روویداوه.\nله میانه‌ی شه‌ڕ و كۆمه‌ڵكوژییه‌كاندا، ژن به چه‌شنی ده‌سه‌كه‌وتی شه‌ڕ مامه‌ڵه‌ی له‌گه‌ڵ كراوه. وشه‌ی «ئه‌نفال» یش له زمانی عه‌ربیدا هه‌ربه‌م واته‌یه دێت. له راستیدا به‌روونی دیاره كه له‌م هێرشانه‌دا، ژن وه‌ك ده‌ستكه‌وتی شه‌ڕ چاوی لێكراوه و مامه‌ڵه‌ی له‌گه‌ڵ كراوه. ئه‌وه‌ی كه روون بووه‌ته‌وه و به‌رچاوه، مشتێكه له خه‌روار.\nئه‌و ئامار و زانیارییانه‌ی كه باسیان لێوه كرا و خرانه به‌رده‌ست، ته‌نیا ئاكامی شه‌ڕەكانی سیسته‌می پیاوسالاره له سه‌د ساڵی رابردوودا. بێگومان ئه‌م سه‌رچاوه و زانیارییانه ته‌نیا به‌شێكن له كۆی گشتی راستییه‌كان كه ده‌خرێنه به‌رده‌ست و پشتراست كراونه‌ته‌وه. پیشاندانی راستیه‌كان و سه‌لماندنی تاوانه‌كانی شه‌ڕ، كارێكی ئه‌سته‌مه كه رووبه‌ڕووی كێشه و گرفتی زۆر ده‌بێته‌وه. هه‌روه‌ها هیچ زانیاری و ئامارێكی روون و ورد سه‌باره‌ت به‌و ژنانه‌ی كه به هۆی داگیركاری و ده‌ستبه‌سه‌رداگرتنی وڵات و ماڵ و مڵكیان له زێدیان دابڕاون، فرۆشراون و ناردراون بۆ وڵاتانی دیكه له‌به‌رده‌ستدا نییه. له لایه‌كی دیكه له‌به‌رامبه‌ر ئه‌و دڕنده‌یی و هۆڤیه‌تییه‌ی كه له میانه‌ی شه‌ڕە‌كاندا له لایه‌ن داگیركه‌ران و چه‌وسێنه‌رانه‌وه ده‌رحه‌ق به ژنان كراوه، هه‌ڵوێست و دژكرده‌وه‌یه‌كی جددی پیشان نه‌دراوه. هۆكاری سه‌ره‌كی ئه‌وه‌ی كه سه‌باره‌ت به‌م كاره نامرۆڤانه و تاوانانه هێشتا مه‌حكه‌مه كردن و حیساب خواستنێك له ئارادا نییه، ده‌گه‌ڕێته‌وه بۆ لاوازی له ناوه‌رۆكی په‌یمانه نێۆنه‌ته‌وه‌ییكان كه گرینگیان نه‌داوه به مافی ژنان و هیچ پشتیوانییه‌ك له ژنان ناكه‌ن و به‌ڕێوه‌بردنی مه‌حكه‌مه و حیسابخواستنیان به‌ستووه‌ته‌وه به خستنه‌ڕووی به‌ڵگه و سه‌لماندنی ئه‌وه‌ی كه روویداوه.\nیه‌كه‌مین جار له ساڵی ۲۰۰۲ دادگای نێونه‌ته‌وه‌یی به‌دواداچوون بۆ تاوانه‌كانی شه‌ڕ، سه‌باره‌ت به‌و تاوان و كرده‌وه نامرۆڤانانه كه له میانه‌ی شه‌ڕی بۆسنی و هرزگوین و رۆئاندا ده‌رحه‌ق به ژنان كراون، به‌دواداچوون و لێكۆڵینی كرد. ئه‌م كرده‌وانه له لایه‌ن ئه‌م وڵاتانه‌وه به ژینۆساید ناسرا. ئه‌مه‌ش دوو نموونه‌ی به‌دواداچوونه كه هه‌ڵكه‌وته‌نه و ده‌كرێت وه‌ك به‌شێكی بچووك له‌و راستیانه‌ی كه به‌درێژایی مێژوو روویانداوه پێناسه بكرێن.\nبارودۆخ له كاتی شه‌ڕی جیهانی سێیه‌م\nئێستاكه به‌پێی زۆرێك له روانگه و بۆچوونه‌كان، شه‌ڕی جیهانی سێیه‌م له ئارادایه. سووریه بووه‌ته شوێنی ئه‌م شه‌ڕە كه تیایدا هێزه هژمۆنگرا و پیاوسالاره جیهانیه‌كان سه‌رقاڵی دابه‌شكردن و داگیركردنی رۆژهه‌ڵاتی ناوه‌ڕاستن. هاوكات له‌گه‌ڵ شه‌ڕی نێوان ئه‌م هێزانه، هیزه پاراملیتاره‌كانیش كه‌توونه‌ته ناو گۆڕە‌پانی شه‌ڕە‌كه و ئه‌مه‌ش دۆخی شه‌ڕی به‌گشتی گۆڕیوە. له‌ده‌سپێكی شه‌ڕە‌وه هه‌تا ئێستا، له‌هه‌موو گۆڕەپان و بوارێكه‌وه، ده‌ستدرێژی گرووپه به‌كرێگیراو و چه‌ته‌كان_كه له لایه‌ن هێزه هژموونییه جیهانییه‌كانه‌وه په‌روه‌رده و پشتیوانی ده‌كرین و ناوی جیاوازیان له سه‌رخۆیان داناوه_ بۆ سه‌ر ژنان هه‌ر به‌رده‌وامه. ئه‌و چه‌تانه‌ی كه زیاتر له 30 گرووپ و تاقمی جه‌هادیین، به شێوازی جیاجیا ژنان ده‌چه‌وسێننه‌وه و مامه‌ڵه‌ی ناشیاویان له‌گه‌ڵ ده‌كه‌ن. توندوتیژی و تاوانه‌كانی ده‌وڵه‌تی سووریا و گرووپه جه‌هادییه‌كان له دژی ژنان به شێوازێكی دڕندانه و ناحه‌ز په‌ره‌ده‌ستێنێت. له وڵاتێك كه گیرۆده‌ی شه‌ڕی ناوخۆیی بووه‌ته‌وه، ده‌رفه‌ت و ده‌ره‌تانی ئه‌وه‌ی كه ئاماری وردی ده‌ستدرێژی و توندوتیژییه‌كان بۆ سه‌ر ژنان بخرێته روو، نییه.\nئه‌و تێكهه‌ڵچوونانه‌ی كه له ۱۵ی مارسی ۲۰۱۱ له باشووری سووریا هاتنه ئاراوه، له سه‌ڕانسه‌ڕی ئه‌و وڵاته ته‌شه‌نه‌ی سه‌ند. تاوانه‌كانی شه‌ڕ له لایه‌ن رژێمی سووریا، چه‌ته‌كان و گروپه جه‌هادییه‌كانه‌وه روو له زیادبوونن. به‌پێی راپۆرتی رێكخراوی نه‌ته‌وه یه‌كگرتووه‌كان كه له ساڵی ۲۰۱۸ بڵاو بوویه‌وه، شیمانه ده‌كرێت له میانه‌ی ئه‌م شه‌ڕە‌دا كه هێشتا به‌رده‌وامه، هه‌زاران كچ و ژن رووبه‌ڕووی ده‌ستدرێژی بووبنەوە.\nبه پێی راپۆرتی ریكخراوی چاودێری مافه‌كانی مرۆڤی سووریه كه ناوه‌نده‌كه‌ی له له‌نده‌نه، له مانگی مارسی ساڵی ۲۰۱۸ به‌دواوه ۳۵۴۹۰۰ كه‌س كه ۱۰۶ هه‌زاریان كه‌سانی مه‌دنی بوون كوژراون و ئه‌مه‌ش پشتراست كراوه‌ته‌وه. ئه‌مه ئه‌و ۵۶۹۰۰ كه‌سه له‌خۆ ناگرێت كه شیمانه ده‌كرێت ون بوون یا مردوون. به‌پێی زانیارییه‌كانی هه‌مان رێكخراوه، ئه‌گه‌ری ئه‌وه هه‌یه كه مردنی ۱۰۰ هه‌زار كه‌س له هیچ شوێنێك تۆمار نه‌كرابێت. ۴۰% ئه‌م ئامارانه‌ش له ژنان و مناڵان پێكدێت. له‌م ماوه‌دا، ۱/۶ ملیۆن هاووڵاتی ئه‌و وڵاته‌ش به هۆی دۆخی شه‌ڕ له زێد و شوێنی خۆیان كۆچبه‌ر بوونه. ۶/۵ ملیۆن كه‌سیش بوونه‌ته په‌نابه‌ر له وڵاتانی دیكه. نیوە‌ی ئه‌و په‌نابه‌رانه ژنن كه زۆربه‌یان له وڵاتانی وه‌ك؛ توركیا، لوبنان و ئۆردن بۆ كار له سۆزانیخانەکان‌دا و هه‌روه‌ها وه‌ك جاریه و كه‌نیز، كڕین و فرۆشتنیان پێوه ده‌كرێت.\nره‌شه‌كوژی و وه‌چه‌كوژی كورده‌كان كه سه‌دان ساڵه له هه‌رێمی رۆژهه‌ڵاتی ناوه‌ڕاست له ئارادایه، ئێستاكه له لایه‌ن ده‌وڵه‌تی ئیسلامیی عێراق و شام (داعش) و گرووپه رادیكاڵه ئیسلامی و جه‌هادییه‌كانه‌وه به پشتیوانی ده‌وڵه‌تی توركیا به‌ڕێوه ده‌چێت.\nله به‌رامبه‌ر ئه‌و هێرشه پاكتاوكارانه‌ی كه به شیوه‌یه‌كی سیسته‌ماتیك به‌ڕێوه ده‌چن، ژنانی كوردی به‌شێوازێكی رێكخستن كراو و رێك و پێك به‌رخۆدان ده‌كه‌ن. ژنانی كورد له به‌رامبه‌ر ئه‌و فێمێنیسیدەی كه له بواری نه‌ته‌وه‌یی، ره‌گه‌زی و باوه‌ڕییه‌وه له‌ئارادایه، هێزی پاراستنی گه‌وهه‌ری خۆیان دامه‌زراندوه. داعیش وه‌ك كارگێڕی راسته‌وخۆی سیسته‌می پیاوسالار، به پشتیوانی ده‌وڵه‌تانی ئێمپریالیست له مانگی مه‌ی ساڵی ۲۰۱۴ شاری موسڵی داگیركرد. دواتر رووی كرده شه‌نگاڵ كه شوێنی ژیان و نیشته‌جێ بوونی كوردانی ئێزدییه و خاوه‌ن كۆنترین ئایین و بیروباوڕی رۆژهه‌ڵاتی ناوه‌ڕاستن و ئه‌و ناوچه‌شی داگیركرد.\nله هاوینی ساڵی ۲۰۱۴ هێزه‌كانی پێشمه‌رگه‌ی هه‌رێمی كوردستان شه‌نگالیان به‌جێ هێشت و پێشكه‌شی داعیشیان كرد. چه‌ته‌كانی داعیش هێرشیان كرده سه‌ر ئاواییە‌كانی ئه‌م ناوچه‌یه و كچ و ژنه‌كانیان به دیل گرت. پلاتفۆرمی تێكۆشان بۆ ژنانی دیل، رایگه‌یاند كه حه‌وت هه‌زار ژن و كچ له لایه‌ن داعیشەوه رفێندراون كه چاره‌نووسی زۆرێكیان هێشتا نادیاره. یه‌كه‌مین هێز كه بۆ پاراستنی شه‌نگال چوونه ئه‌و ناوچه‌یه، هێزه‌كانی یه‌ژاستار و هه‌په‌گه بوون. یه‌ژاستار له چیای شه‌نگال، پارێزگاری له ده‌یان هه‌زار ژنی ئێزدی كرد كه له ده‌س چه‌ته‌كان هه‌ڵاتبوون. دواتر ئه‌و ژنانه‌ی كه له لایه‌ن ئه‌م هێزه‌وه به‌رێكخستن كران، هێزی پاراستنی گه‌وهه‌ری خۆیان ئاوا كرد. ئه‌م ژنانه به به‌رخۆدان و تێكۆشانی خۆیان له ژێر چه‌تری «یه‌كینه‌كانی ژنانی شه‌نگال» دا (له ساڵی 2015 دامه‌زرا)، چه‌ته‌كانی داعیشیان له شه‌نگال سڕییه‌وه و شنگالیان ئازاد كرد، هه‌روه‌ها ژماره‌یه‌كی زۆر له‌و ژنانه‌یان ئازاد كرد كه له لایه‌ن چه‌ته‌كانه‌وه به دیل گیرابوون.\nبه‌ده‌ستپێكردنی شه‌ڕی ناوخۆیی له سووریا، گه‌له‌كه‌مان له رۆژئاوای كوردستان، نه چووه به‌ره‌ی ئه‌و هێزه ده‌ره‌كیانه كه ده‌ستێوه‌ردانیان ده‌كرد و نه چووه به‌ره‌ی رژێمی دژە دیموكراسی سووریه، به‌ڵكوو له چوارچێوه‌ی پارادایمی رێبه‌ری گه‌لی كورد «عه‌بدۆڵا ئۆجه‌لان»، خۆبه‌ڕێوه‌به‌ری دیموكراتیك و نه‌ته‌وه‌ی دیموكراتیكی وه‌ك هێڵی سێهه‌می تێكۆشان به بنه‌ما گرت و له ساڵی ۲۰۱۲ شۆڕشی رۆژئاوای سه‌رخست.\nگه‌لێك كه به دامه‌زراندنی كانتۆنه‌كان، سیسته‌می خۆبه‌ڕێوه‌به‌ری خۆی ئاوا كرد و رژێمی سووریای له شاره‌كان وه‌ده‌رنا. ژنانی كورد له ۴ی ئاوریلی ۲۰۱۳ دامه‌زراندنی یه‌كینه‌كانی پاراستنی ژن (یه‌په‌ژە) یان راگه‌یاند. هێرشی چه‌ته‌كان و هێزه جه‌هادییه‌كانی جبهةالنصرە كه له بنه‌ڕە‌تدا هه‌مان ئه‌لقاعیده‌ن له لایه‌ن هێزه‌كانی پاراستنی گه‌وهه‌ری كه «یه‌په‌ژە" ش به‌شێك بوو له‌وان پووچه‌ڵ كرایه‌وه و چه‌ته‌كان ناچار به پاشه‌كشه بوون. داعیش كه به ده‌ستپێكردنی شه‌ڕی ناوخۆیی سووریاوه هاته گۆڕە‌پانه‌كه، له ئۆكتۆبری ساڵی ۲۰۱۴ هێرشی كرده سه‌ر كانتۆنی كۆبانی له رۆژئاوای كوردستان. یه‌په‌ژە وه‌ك هێزێكی پاراستنی به‌رێكخستن‌كراو به‌شداری به‌رخۆدان بوو و هه‌ر له سه‌ره‌تای هێرشه‌كه هه‌تا تێكشاندنی داعیش و ئازاد كردنی كۆبانی رۆڵێكی به‌رچاوه و به كاریگه‌ری گێڕا. ئه‌م هێزه كه پێكهاتووه له هه‌زاران شه‌ڕوانی ژن، هه‌روه‌ها له شه‌ڕی دژی داعیش و ئازادكردنی شاره‌كانی منبج، ته‌بقا و ره‌قا رۆڵی ئه‌ساسی و چالاكیان هه‌بوو.\nروون و ئاشكرایه كه ئێستاكه ده‌وڵه‌تی توركیا یه‌كێكه له‌و هێزانه‌ی كه چه‌ك و چۆڵی نیزامی بۆ چه‌ته‌كان دابین ده‌كات و پشتیوانیان لێ ده‌كات و راسته‌وخۆ و ناراسته‌وخۆ له‌هه‌وڵی به‌رده‌وام كردنی شه‌ڕی ناوخۆیی سووریایه. په‌یوه‌ندی ئاشكرای توركیا و هێزه جه‌هادییه‌كان، كه له‌سه‌ر بنه‌مای بازرگانی نه‌وت و هه‌روه‌ها به‌هۆی ئایدیالۆژیایەكیشه‌وه کە شكڵی گرتووه و به‌رده‌وامه، له زۆر به‌ڵگه و راپۆرتی نێونه‌ته‌وه‌یی ئاماژە‌ی پێكراوه و سه‌لمێنراوه. هاوكاری هه‌مه لایه‌نه‌ی توركیا بۆ گرووپه پاراملیتاره‌كان كه له سووریا شه‌ڕ ده‌كه‌ن، له هێرشی هه‌مه لایه‌نه‌ی ئه‌م گرووپانه بۆ داگیركردنی عه‌فرین، نموونه‌یه‌كی به‌رچاو و حاشاهه‌ڵنه‌گره. ده‌وڵه‌تی توركیا به ره‌زامه‌ندی و ئیزنی هێزه هه‌ژموونگەرا‌كان له ۲۰ ی ژانویه‌ی ساڵی ۲۰۱۸ هێرشی كرده سه‌ر كانتۆنی عه‌فرین، له‌م هێرشه‌دا، نزیكه‌ی ۱۵ گرووپی جه‌هادی له ژێر ناوی ئه‌رته‌شی ئازادی سووریا له گه‌ڵ داعیش به‌شدار بوون. دونیا به بێ كاردانه‌وه، ته‌ماشای هێرشی ده‌وڵه‌تێكیان كرد بۆ سه‌ر شارێكی بچووك، هێرشێك كه تیایدا کەڵک لە هه‌موو جۆره تاوان و رێبازی نامرۆڤانه كه عه‌قل و هۆشی مرۆڤ هه‌ڵی ناگرێت، وه‌رگیرا.\nراگه‌یاندنه‌كانی توركیا كاتێ جه‌سته‌ی پارچە، پارچە بووی بارین كۆبانی‌یان پیشان ده‌دا، كه هێشتا هێرشی گرووپه جه‌هادییه‌كانی گرێدراوی خۆی به‌رده‌وام بوو. له‌م سۆنگەیەوە؛ ئه‌م هێرشانه، په‌لامار بۆ ژنێك بوو كه خۆی به‌رێكخستن كردبوو و توانای پاراستنی خۆی هه‌بوو. شاری عه‌فرین له ۱۸ی مارس له لایه‌ن ده‌وڵه‌تی توركیا و گرووپه جه‌هادییه‌كانه‌وه داگیركرا. وه‌ك هه‌موو شه‌ڕ و هێرشه‌كانی دیكه، له‌م هێرشه‌شدا، سه‌ره‌تا ژنان بە ئامانج گیران. ژماره‌یه‌كی زۆر منداڵانی كچ له عه‌فرین رفێندران كه ئامارێكی راست و دروستیان له به‌رده‌ستدا نییه، ژنان رووبه‌ڕووی ده‌ستدرێژی بوونه‌وه و هه‌موو رۆژێك شاهیدی رووداوێكی فێمێنیسید له‌م شاره‌داین. رێكخراوی مافی مرۆڤی عه‌فرین رایگه‌یاند كه ۳۰% ده‌ستدرێژییه‌كان، له دژی ژنان پێكهاتووه كه ژماره‌یه‌كی زۆریان منداڵانی كچ بوونه. له راپۆرتی ئه‌م ناوه‌نده‌دا هاتووه كه ۵۰ ژن كوژراون و ۶۰ی دیكه‌ش رووبه‌ڕووی ئازاری جنسی بوونه‌ته‌وه. له درێژەی ئه‌م راپۆرته‌دا، هه‌روه‌ها باس له‌و ده‌كرێت كه چاره‌نووسی هه‌زاران ژنی رفێندراو له لایه‌ن پۆلیسی نیزامی عه‌فرینه‌وه كه سه‌ر به ده‌وڵه‌تی توركیایه، هێشتا نادیاره و زۆرێك له‌م ژنانە ته‌نیا به مه‌رجی دانی "فدیه" ئازاد ده‌كرێن.\nسه‌رێكانی و گرێ سپی\nئه‌رته‌شی نیشتمانی سووریا كه له لایه‌ن ده‌وڵه‌تی توركیا دامه‌زراوه و داعش كه گوێڕایه‌ڵیه‌تی، له ۹ی نوامبری ساڵی ۲۰۱۹ به ئامانجی داگیركردنی سه‌رێكانی و گرێ سپی هێرشه‌كانی بۆ سه‌ر ئه‌م ناوچانه ده‌سپێكرد.\nلێره‌دا ئاماژە به چه‌ن نموونه‌یه‌ك له تاوانه‌كانی شه‌ڕی ده‌وڵه‌تی توركیا و گرووپه گرێدراوه‌كانی ده‌رحه‌ق به ژنان ده‌كه‌ین. له ۱۲ی نوامبر، هاوسه‌رۆكی پارتی پێشه‌رۆژ هه‌ڤرین خه‌له‌ف‌یان له جاده‌ی M4 له سه‌یاره‌كه‌ی دابه‌زاند و كوشتیان. گرووپه جه‌هادییه‌كان دیمه‌نی ئه‌م تاوانه دژە مرۆڤایه‌تیه‌ی خۆیان له تۆڕە كۆمه‌ڵایه‌تییه‌كاندا بڵاو كرده‌وه. ئه‌م گرووپانه هه‌روه‌ها دیمه‌نی جه‌نازه‌ی شه‌ڕوانی یه‌په‌ژە ئامارا رێناس كه پارچە، پارچەیان كردبوو، بڵاو كرده‌وه. له‌و شارانه‌ی كه داگیركراون، به‌رده‌وام هه‌واڵی روودانی كاره‌سات و تاوانی شه‌ڕ بڵاو ده‌بێته‌وه. به‌پێی ئه‌و زانیارییانه‌ی كه كومیته‌ی مافی مرۆڤی هه‌رێمی جه‌زیره وه‌ده‌ستی خستوون، ژماره‌یه‌كی زۆر له ژنانی ئاواییه‌كانی ده‌وروبه‌ری گرێ سپی رفێندراون، هه‌روه‌ها ژنانی ئه‌م شاره داگیركراوانه‌یان ناچار كردووه كه لێچکە و جلوبه‌رگی ره‌ش له‌به‌ر بكه‌ن.\nپێویسته چی بكرێت؟\nده‌كرێت ئه‌م پێڕسته زیاتر و قووڵتر بكرێت، ئه‌وه‌تا هه‌موو رۆژێك تاوانی دژە مرۆڤایه‌تی له دژی ژنان پێكدێت و به‌شێوه‌یه‌كی به‌رچاو رووی له زیادبوونه. هه‌تا كاتێ كه ئه‌و شه‌ڕانه‌ی كه سه‌رچاوه‌کەیان زهنییه‌ت و عه‌قڵییه‌تی پیاوسالارین، به‌رده‌وام بن، ژنان هه‌روه‌ها ده‌بن به قوربانی. بۆ ئه‌وه‌ی كه له‌به‌رامبه‌ر ئه‌مه راوه‌ستین و تێكۆشانی له‌به‌رامبه‌ر بكه‌ین، پێش هه‌ر شتێك پێویسته بزانین كه هه‌ر فێمێنیسیدێك كه روو ده‌ده‌ات، له ناوه‌ڕۆك و گه‌وهه‌ردا، كردار و هه‌ڵسووكه‌وتێكه بۆ له‌ناوبردن و كۆمه‌ڵكوژ كردنی كۆمه‌ڵگا. له قۆناخی یه‌كه‌مدا، پێویسته له به‌رامبه‌ر ئه‌و سیاسه‌تانه‌ی كه بۆ له‌ناوبردن و نكۆڵی كردن له ژنان به‌ڕێوه‌ده‌چێت، ژنان ژیانیان له‌سه‌ر بنەمای " ئازادی ژن، ئازادی كۆمه‌ڵگایه" سه‌رله‌نوێ بونیاد بنێنه‌وه و به‌رێكخستنی بكه‌ن. بۆ ئه‌وه‌ی كه له شه‌ڕە‌كاندا ژنان كۆمه‌ڵكوژ نه‌كرێن و رووبه‌ڕووی ده‌ستدرێژی نه‌بنه‌وه، پێویسته ژنان به زانیاری و تێگه‌یشتن له سه‌ر بابەتی پاراستنی گه‌وهه‌ری؛ به‌رخۆدانی خۆیان به‌رێكخستن و به‌هێزتری بكه‌ن. هه‌روه‌ها ژیانێكی ئازاد بونیاد بنێن و له هه‌موو دونیا په‌ره‌ی پێبده‌ن.


لە سلێمانی شۆفێری تاکسییەک لەلایەن باندێکی دزیکردنەوە رفێندرا\nhunar 15/04/2019 - 11:42 بڵاوکراوەتەوە لە هەواڵ/كوردستانی\nلە سلێمانی شۆفێری تاکسییەک لەلایەن باندێکی دزیکردنەوە رفێندرا، دوای رزگاربوونیشی چیرۆکی رووداوەکە دەگێڕێتەوە و دەڵێت، ''ژن و پیاوێک فێڵیان لێکردم و داوای پارەیان دەکرد، دواتر قۆڵبەستیان کردووم و ئەشکەنجەیان دام".\nرەزا رەحمان، شۆفێری تاکسییەکەیە و رایده‌گه‌یه‌نێت: "ئافرەتێک و پیاوێک و منداڵێک دەستیان لێڕاگرتم، گوتیان ئۆتۆمبێلێکمان پەکیکەوتووە لە تاسڵوجە لای پێشانگەکانی ئۆتۆمبێل، چووە بۆ گەشت بەنزینی لێبڕاوە ئەم دەبە بەنزینەی بۆ دەبەین، لە رێگەدا پەلەیان بووە دەیانگوت خێرا بڕۆ، منیش گوتم کامێرا ھەیە و رێگە قەرەباڵخە خێرا ناڕۆم".\nله‌باره‌ی ڕاگرتنی خوێندنی قوتابخانه‌كانه‌وه روونكردنه‌وه ده‌درێت\nڤیدیۆی رووداوه سه‌خته‌كه‌ی رێگای سلێمانی بڵاوكرایه‌وه\nله‌سه‌ر كوشتنی دوو كه‌س تۆمه‌تبارێك ده‌ستگیركرا\nڤیدیۆ..تاكسییه‌ك له سلێمانی گڕده‌گرێت\nلێكۆڵینه‌وه له ده‌زگایه‌كی ته‌ندروستی سلێمانی ده‌كرێت


کامەران وریا قانع: گرنگ نیه!. – WTARIKURD\nئاشكرا بوو ئه‌و دنیا بینیه‌ى كاك نه‌وشیروان بۆ پرۆسه‌ى سیاسی هه‌یه چه‌ند راسته، له هێنانه پێشه‌وه‌ى كۆمه‌ڵه گه‌نجێكى له‌بیركراوى كۆمه‌ڵگاى كوردى بۆ گرتنه ده‌سته‌ى پایه‌كانى ده‌سه‌ڵات.\nفه‌ره‌نسیيه‌كان متمانه‌یان به كه‌نجێكى 39 ساڵه دا ببێت به سه‌رۆكیان له كاتێدا فه‌رنسا به ساته قورسه‌كانى تێده‌په‌رێت، هه‌ر له ترسى زۆرى كۆمه‌ڵگاى فه‌ره‌نسى له كرده‌وه تیرۆرسته‌كان بۆ ترس له ڕمانى یه‌كیه‌تى ئه‌وروپا بۆ دووباره زیندوو بوونه‌وه‌ى رووسه‌كان وه‌كو هێزێكى دژ به رۆژئاوا.\nله سیاسه‌تدا ئه‌وه گرنگه چۆن پۆسته‌كان و ده‌سه‌لاته‌كان به‌كار ده‌هێنیت، گرنگ نیه ته‌مه‌نت چه‌نده، وه‌كو زۆربه‌ى ئه‌ندامانى پارتى و هێزه درێژكراوه‌كانى پارتى تاقه تۆمه‌تى بێمنایان بۆ دكتۆر یوسف ئه‌وه‌يه كه گه‌نجه و كه‌م ئه‌زمونه!. ئه‌وه‌ى جیگاى زۆر زۆر نیگەرانیه سه‌رۆكى رابردووى هه‌رێمه كه هه‌موو هێزى خۆى چ دارایی چ سه‌ربازى چ ئیستخباراتى به‌كار ئه‌هێنێت ته‌نها بۆ ئه‌وه‌ى دكتۆر یوسف دورخاته‌وه له پۆسته‌كه‌ى، ئه‌م هه‌موو رق و بوغزه زۆره به‌رامبه‌رى گه‌نجێكی نیشتمانه‌كه‌ت چ حكمه‌تێكى سیاسى تیایه ئه‌ى هاوار! .\nبا سه‌رۆكى رابردووى هه‌رێم بۆ یه‌كجار له ژیانى سیاسدا به‌راوردێك له نێوان سه‌رۆكى به‌رله‌مان و ئه‌و هه‌موو كادره‌ى خۆیی بكات به تایبه‌تى ئه‌وانه‌ى ناردینه به‌غدا، بزانێت بۆچى له‌سه‌ر چى زۆربه‌یان بارگه‌یان پێچاوه‌و بوونه‌وه دراوسێى كۆشكه‌كه‌ى، با یه‌كجار چاوێك به راپۆرته‌كانى چاودێرى دارایی هه‌ولێر بخشێنێت بزانێت كادرى حزبه‌كه‌ى چ شه‌قه شه‌قێن و دزیه‌كیان كردوه له‌م وڵاته له رێگاى پۆسته‌كانى حكومه‌ت و به‌راوردى بكات به كاره‌كانى دكتۆر یوسف.\nگرنگ ترین و تاكه سیفه‌ت كه بۆ هه‌ر به‌رپرسێكى ئه‌مرۆى كۆمه‌ڵگاى كورد پێویسته ئه‌وه‌یه كه دز و جه‌رده نه‌بێت،\nگرنگ نیه ته‌مه‌نت چه‌نده،\nگرنگ نیه ئه‌زموونت نیه،\nگرنگ نیه پێستت چ ره‌نگه،\nگرنگ نیه ئیماندارى یاخود بێئیمان، گرنگ نیه ره‌گه‌زى نێريت یان مێ،\nگرنگ نیه خاوه‌ن بڕوانامه‌ى به‌رز نیت،\nگرنگ نیه له كۆڵانه پڕ ئازارو هه‌ژاره‌كانى شاره‌كانه‌وه هاتبیت،\nگرنگ نیه چه‌ند زمان نه‌زانیت،\nگرنگ نیه نه‌زانى به چه‌تاڵ نان بخۆێت،\nگرنگ نیه خه‌باتى شاخ نه‌بێت،\nگرنگ نیه نه‌زانى چۆن ده‌مانچه بته‌قێنیت،\nگرنگ نیه ئیسلامیت یاخود شوعی، پارتى، یه‌كیه‌تى یان گۆڕان، گرنگ نیه توركمانى، ئاسورى، عه‌ره‌بی، كوردى، یان جوله‌كه‌ى،\nگرنگ نیه باوكت كابرایه‌كى پاسه‌وان بێت و دایكیشت ئافره‌تێكى نه‌خوێنده‌وار و كابانى ماڵ بێت،\nگرنگ نیه نیوه‌ى ژیانت له‌فه‌ى سه‌ر عه‌ره‌بانت خوارد بێت،\nگرنگ نیه كرێكار، یاخود پاسه‌وان یان له غسل ئیشت كردبێت،\nگرنگ نیه سه‌عاته‌كه‌ى ده‌ست به ده دۆلار بێت و قاته‌كه‌ش به چل هه‌زار دینار بێت، زۆر شتى تر بۆ مرۆڤ گرنگ نیه ئه‌گه‌ر پۆستێكى باڵا وه‌ربگرێت، ته‌نها و ته‌نها و ته‌نها دز نه‌بێت!، له‌به‌ر ئه‌وه هه‌موو گه‌نجێكى كورد ى خاون ویژدان و پاك ئه‌توانێ ببێته سه‌رۆكى هه‌رێم و سه‌رۆكى په‌رله‌مان و سه‌رۆكى حكومه‌ت!.\nعەتا قەرەداخی: کوردى بێ پەیام، هەراوهوریاى بێ ئامانج!


دوو ملیۆن و ٨٠٠ هه‌زار به‌كارهێنه‌ری فه‌یسبوك بڕیاریانداوه واز له‌و تۆڕه كۆمه‌ڵایه‌تییه بهێنن - Home4T\nالرئيسية / Balen Gapilony / تۆره کۆمه‌ڵایه‌تیه‌کان / فەیسبوک / دوو ملیۆن و ٨٠٠ هه‌زار به‌كارهێنه‌ری فه‌یسبوك بڕیاریانداوه واز له‌و تۆڕه كۆمه‌ڵایه‌تییه بهێنن\nدوو ملیۆن و ٨٠٠ هه‌زار به‌كارهێنه‌ری فه‌یسبوك بڕیاریانداوه واز له‌و تۆڕه كۆمه‌ڵایه‌تییه بهێنن\nبەڵێن صدیق 3/02/2018 06:01:00 pm Balen Gapilony, تۆره کۆمه‌ڵایه‌تیه‌کان, فەیسبوک\nئامارێكی نوێ ده‌ریخستووه كه به‌كارهێنه‌رانی فه‌یسبووك ده‌ستیان كردووه به كۆچێكی چاوه‌ڕوان نه‌كراو له‌و تۆڕه كۆمه‌ڵایه‌تییه.\nپێگه‌ی(Recode)ی تایبه‌ت به بواری ته‌كنه‌لۆژیا ئاشكرایكردووه كه نزیكه‌ی دوو ملیۆن و 800 هه‌زار به‌كارهێنه‌ری فه‌یسبوك بڕیاریانداوه واز له‌و تۆڕه كۆمه‌ڵایه‌تییه بهێنن و ڕوبكه‌نه هه‌ردوو تۆڕی كۆمه‌ڵایه‌تیی ئینستاگرام و سناپ چاپ.\nله ئاماره‌كه‌دا پێشبینیی ئه‌وه‌ش كراوه له ساڵی 2018دا ئه‌و به‌كارهێنه‌رانه‌ی فه‌یسبوك كه ته‌مه‌نیان له‌خوار 11 ساڵه‌وه‌یه به‌رێژه‌ی 9.3% كه‌م ببێته‌وه، سه‌باره‌ت به به‌كارهێنه‌رانی ته‌مه‌نی 12-17 ساڵ پێشبینیی كرده‌وه كه به‌ڕێژه‌ی 5.6% كەم بكات و ئه‌وانه‌ش كه ته‌مه‌نیان له‌نێوان 18 بۆ 24 ساڵدایه 5.8% كه‌م ده‌كات.


تیپی تۆپی سه‌رمێزی كوڕانی یانه‌ی پێشمه‌رگه ئاماده‌كارییه‌كانی بۆ به‌شداری له پاڵه‌وانێتی تۆپی سه‌رمێزی یانه‌كانی عێراق به‌رده‌وامی پێده‌كات و یاریزانێكی ئاستی تازه‌پێگه‌یشتوانیش ده‌باته ڕیزی پێكهاته‌ی تیپه‌كه‌ی .\nشاڕۆژ سه‌لاَحی یاریزانی تیپی تۆپی سه‌رمێزی تازه‌پێگه‌یشتوانی یانه‌ی پێشمه‌رگه و له دایك بووی ساڵی 2003 دوایی پیشان دانی ئاستێكی به‌رز له یاریه‌كانی دا وه‌ك یاریزانێكی نوێ بانگێشتی تیپی پێشكه‌وتوانی یانه كراوه.\nله‌و باره‌یه‌وه هه‌ردی ئه‌حمه‌د ڕاهێنه‌ری تیپی تۆپی سه‌رمێزی ئاسته ته‌مه‌نییه‌كانی یانه‌ی پێشمه‌رگه تایبه‌ت به پێشمه‌رگه سپۆرت دواو ووتی ، چه‌ندین یاریزانی به‌هره‌مه‌ندمان پێگه‌یاندووه كه بۆ داهاتووی پێشكه‌وتوانی یانه‌كه‌مان بناغه‌ی یاری تۆپی سه‌رمێز ده‌بن .\nهه‌روه‌ك ووتیشی شاڕۆژ یه‌كێكه له‌و یاریزانانه و داهاتوویه‌كی گه‌ش چاوه‌ڕوانی ده‌كات و هیوایی سه‌ركه‌وتنیشی بۆ ده‌خوازین .\nبڕیاره له به‌رواری 2 تا 5 / 5 / 2019 پاڵه‌وانێتی تۆپی سه‌رمێزی كوڕان و كچانی یانه‌كانی عێراق له شاری به‌غداد ئه‌نجام بدرێت و بۆ ئه‌و مه‌به‌سته‌ش تیپی تۆپی سه‌رمێزی یانه‌ی پێشمه‌رگه ئاماده‌كاری كردووه و به‌شداری له ڕكابه‌رییه‌كانی ده‌كات .\nئه‌م بابه‌ته 9507 جار خوێنراوه‌ته‌وه


هەزارئەسپیان - ویکیپیدیا، ئینسایکڵۆپیدیای ئازاد\nهەزارئەسپییان(١٤٢٤-١١٥٥ز) ماڵەمیرێکی کورد بوو کە حکومەتی ناوچەی زنجیرە چیاکانی زاگڕۆس لە باشووری ڕۆژئاوای وڵاتی عەجەم(ئێران)، بە تایبەت لوڕستان و بەشگەلی ئاقاری فارس کە پاش سەلجووقیان، ئیلخانیان، موزەفەریان و سەردەمانی تەیمووریان گەشایەوە، بەدەستەوە بوو.\n٣ حاکمانی هەزارئەسپی\n٤ هەروەها بنواڕە\nئەگەرچی بنیاتنەری حکومەتی هەزارئەسپیان ئەبی تاهیر کوڕی موحەممەد بوو، ئەم ماڵەمیرە دواتر بە ناوی کوڕی دووهەم و جێنشینی، مەلیک هەزار ئەسپ ناسرا. ناوی ئەم ماڵەمیرە ڕیشەی کوردیی هەیە و بە واتای خاوەنی هەزار ئەسپانە.\nبنیاتنەری ماڵەمیرەکە ئەبی تاهیر کوڕی محەممەد بوو، لە تۆرەمەی شوانکارە سەرخێڵی فەزلەوییەی کورد، ئەو سەرەتا فەرماندەری سەلغورییەکانی فارس بوو و لە لایەن ئەوانەوە وەک پارێزگاری کوهگیلوویە دیاری کرابوو، بەڵام لە ئەنجامدا توانی لە لوڕستان سەربەخۆیی بەدەست بهێنێ و پەرە بە دەسەڵاتی خۆی تا نزیکی ئەسفەهان بدا و نازناوی شکۆمەندی ئەتابەگ بۆ خۆی مسۆگەر بکات. کوڕەکەی، مەلیک هەزارئەسپ لە هێرشێکی سەرکەوتووانە دژ بە سەلغوورییەکانی فارس شەڕی کرد و یارمەتی جەلالەدین خارەزمشای لە شەڕی دژ بە مەغۆل دا. تەکلە حاکم و میرێکی تری هەزارئەسپی، لە گەڵ هۆلاکۆ لە سپاکەی چوو بۆ بەغداد، بەڵام بە هۆی کوشتنی دوایین خەلیفەی عەبباسی بەجێیان هێشت. لە ئەنجامدا ئەو بە ئەمری هۆلاکۆ گیرا و لە سێدارە درا.\nیووسف شای یەکەم لە لایەن ئیلخان ئەباقا وەرگیرا و حکومەتی ئەو پەژرێندرا و چەسپا و خووزستان، کوهگیلوویە، فیرووزان(نزیک ئەسفەهان) و گوڵپایەیەگان بە ناوچەی ژێر دەسەڵاتی یووسف شای یەکەم زیاد کرا. ئەفراسیاوی یەکەم هەوڵی دەدا دەسەڵاتی خۆی بۆ ڕۆخ و کەنارەکانی کەنداوی عەرەبی درێژ بکاتەوە بەڵام ڕووبەڕووی دژایەتی توندی مەغۆلەکان بووەوە و سپاکەی لە کوهرودی نزیک کاشان تێک شکێنرا. حکومەتی ئەو لە لایەن ئیلخان گەیخاتوو دامەزراوە بەڵام لە لایەن غازانەوە لە ئۆکتۆبەری١٢٩٦ لە سێدارە درا.\nپایتەختی هەزارئەسپیان ئیزەج بوو کە ئەمڕۆکە لە باکووری خووزستان هەڵکەوتووە. یووسف شای دووهەم شارگەلی شووشتەر، هۆوەیزە و بەسرەی لە نیوەی یەکەمی سەدەی چواردە پەیوەستی خاکی خۆی کرد. لە ماوەی دەسەڵاتی شەمسەدین پەشەنگ، هەزارئەسپیان ڕووبەڕووی هێرش و تاڵانی موزەفەرییان بوونەوە و ئیزەجی پایتەخت بۆ ماوەیەک کەوتە دەستی ئەوان، تا ئەوەی کە داگیرکەران بە هۆی شەڕی ناوخۆی خۆیان ناچار بە پاشەکشێ بوون.\nساڵی١٤٢٤.ز، حاکمی تەیمووری شاهروخ میرزا دوایین حاکمی هەزارئەسپی غیاسەدین دەبەزێنێت و لە ئەنجامدا کۆتایی بە دەسەڵاتی ئەم ماڵەمیرە کوردە دەهێنێ.\nئەبی تاهیر کوڕی موحەممەد(ماوەی حکومەت. ١٢٠٣-١١٥٥.ز)\nمەلیک هەزارئەسپ( م. ح. ١٢٤٨-١٢٠٤.ز)\nعیمادەدین کوڕی هەزارئەسپ( م. ح. ١٢٥١-١٢٤٨.ز)\nنوسرەتەدین( م. ح. ١٢٥٧-١٢٥٢.ز)\nتەکلە( م. ح. ١٢٥٩-١٢٥٧.ز)\nشەمسەدین ئەلپ ئەرغوون( م. ح. ١٢٧٤-١٢٥٩.ز)\nیووسف شای یەکەم ( م. ح. ١٢٨٨-١٢٧٤.ز)\nئەفراسیاوی یەکەم ( م. ح. ١٢٩٦-١٢٨٨.ز)\nنوسرەتەدین ئەحمەد ( م. ح. ١٣٣٠-١٢٩٦.ز)\nڕوکنەدین یووسف شای دووهەم( م. ح. ١٣٤٠-١٣٣٠.ز)\nموزەفەرەدین ئەفراسیاوی دووهەم( م. ح. ١٣٥٥-١٣٤٠.ز)\nشەمسەدین پەشەنگ ( م. ح. ١٣٧٨-١٣٥٥.ز)\nمەلیک پیر ئەحمەد( م. ح. ١٤٠٨-١٣٧٨.ز)\nئەبی سەعید ( م. ح. ١٤١٧-١٤٠٨.ز)\nشا حوسەین ( م. ح. ١٤٢٤-١٤١٧.ز)\nغیاسەدین ( م. ح. ١٤٢٤ز)\nLuzac, & Co (1986). "The Encyclopedia of Islam". The Encyclopaedia of Islam, Vol. III. London: E.J. Brill. pp. 1–1304\n^ Luzac & Co 1986، پ. 336-337.\n^ B. Spuller,Atabakan-e Lorestan[بەستەری مردوو][بەستەری مردوو][بەستەری مردوو], Encyclopaedia Iranica.\n^ ATĀBAKĀN‵E LORESTĀN, rulers of Lorestān, part of the Zagros highlands of southwestern Iran in the later middle ages[بەستەری مردوو][بەستەری مردوو][بەستەری مردوو]\nوەرگیراو لە «https://ckb.wikipedia.org/w/index.php?title=هەزارئەسپیان&oldid=552443»\nخانەدانە موسڵمانە سوننەکان\nئەم پەڕەیە دواجار لە ١٤:٥٨ی ٥ی کانوونی یەکەمی ٢٠١٧ نوێ کراوەتەوە.


زانكۆیا زاخۆ ئاهه‌نگا گه‌را شه‌شێ یا ده‌رچوونا قۆتابییان گێرا\nل ڕۆژا ئێكشه‌مبێ ڕێكه‌ڤتى 20/11/2016 لده‌مژمێر (11:00) سپێدێ، زا نكۆیا زاخۆ ئاهه‌نگا گه‌را شه‌شێ یا ده‌رچوونا قۆتابییان بۆ سالا خواندنێ (2015 ـ 2016) لژێر دوریشمێ (هێزا پێشمه‌رگه‌ى و به‌رده‌وامییا زانست و زانینێ، زامنێ سه‌ربه‌خۆیا كوردستانێیه) ل هۆلا وه‌رزشى دناڤ كۆمه‌لگه‌ها زانكۆیێدا گێرا. هه‌ژییه بێژین د ئه‌ڤێ ئاهه‌نگێدا به‌رێز (كریم عبدول) نوینه‌رێ وه‌زیرێ خواندنا بلند و ڤه‌كۆلینێن زانستى، سه‌رۆكێن زانكۆیان، ده‌ڤه‌ردارێ زاخۆ، په‌رله‌مانتار، ئه‌كادیمییا له‌شكه‌رى، ڕێڤه‌به‌رێن داموده‌زگه‌هێن حكوومى و ده‌زگه‌هێن ڕاگه‌هاندنێ ئاماده‌ببوون.\nلده‌ستپێكا ئاهه‌نگێ، به‌رێز پرۆفیسۆر دكتۆر (عبدالوهاب خالد موسى) هاریكارێ سه‌رۆكێ زانكۆیێ بۆ كاروبارێن قۆتابییان، په‌یڤا بخێرهاتنێ خواندن و پیرۆزباهى ل قۆتابیێن ده‌رچوویى كر و داخوازا پاشه‌رۆژه‌ك گه‌ش و ده‌رفه‌تێن كارى د بوارێن تایبه‌تمه‌ندا بۆ وان خوازت.\nپاشان به‌رێز پرۆفیسۆرێ هاریكار دكتۆر (له‌زگین عبدى جمیل) سه‌رۆكێ زانكۆیا زاخۆ په‌یڤه‌ك پێشكێشكر و تێدا بخێرهاتنا مێهڤان و ئاماده‌بوویان كر و پیرۆزباهى ل سه‌رجه‌م قۆتابى و مامۆستایان كر و داخوازا سه‌ركه‌ڤتنێ بۆ وان خوازت، سه‌رۆكێ زانكۆیا زاخۆ ئاماژه ب پلان و پرۆژه‌یێن زانكۆیێ بۆ سالا نوى یا خواندنێ دا و باسێ پێشكه‌ڤتنا زانست و زانینێ ل زانكۆیا زاخۆ كر.\nلدویڤدا به‌رێز (كه‌ریم عبدول) نوینه‌رێ وه‌زیرێ خواندنا بلند په‌یڤه‌ك خواند و پیرۆزباهى ل قۆتابیێن ده‌رچوویى و مالباتێن وان كر، هه‌روه‌سا د درێژه‌هییا ئاخڤتنا خۆ دا باسێ زانكۆیا زاخۆ و پێشكه‌ڤتنا زانكۆیێ د بوارێ زانستى و ئه‌كادیمى دا كر و داخوازا سه‌ركه‌ڤتن و ئاینده‌یه‌ك گه‌ش بۆ زانكۆیا زاخۆ خوازت.\nپشتى ئه‌ڤان به‌رێزان په‌یڤێن خۆ پێشكێشكرین، ڕێوره‌سمێن ئاهه‌نگێ به‌رده‌وام بوون و ڕاگرێن كۆلیژ و فه‌كۆلتیان داخواز باوه‌رنامه‌یێن به‌كالۆریۆسێ بۆ قۆتابیێن ده‌رچوویى ژ به‌رێز سه‌رۆكێ زانكۆیا زاخۆ كرن، ژبه‌ركو ته‌ڤایا مه‌رجێن دانا باوه‌رنامه‌یا به‌كالۆریۆسێ لده‌ڤ قۆتابیێن ده‌رچوویى هه‌بوون، ژ لایێ خۆ ڤه به‌رێز پرۆفیسۆرێ هاریكار دكتۆر (لزگین عبدى جمیل) باوه‌رنامه‌یا به‌كالۆریۆسێ ب قۆتابییان به‌خشى و داخوازا سه‌ركه‌ڤتنێ بۆ وان كر.\nلدووماهییا ئاهه‌نگا ده‌رچوونێ، ڕێوره‌سمێ ڕێزگرتن و به‌خشینا دیاریه‌ك تایبه‌ت ژ ئالییێ سه‌رۆكێ زانكۆیێ بۆ به‌رێز پرۆفیسۆر دكتۆر (عمر الحبیب) هاریكارێ به‌رێ یێ سه‌رۆكێ زانكۆیا زاخۆ بۆ كاروبارێن زانستى و خواندنا بلند هاته ڕێكخستن، ژبه‌ركو به‌رێزى د ماوه‌یێ كارێ خۆ دا خزمه‌ته‌ك زانستى و ئه‌كادیمى پێشكێشى زانكۆیێ و قۆتابییان كرییه.


هه‌ڵه‌یه‌ک له لۆگۆی ڕوکاری PHP-fusion دا. (په‌ڕه 1) - PHP-Fusion - مەکۆکانی وێبچن\nهه‌ڵه‌یه‌ک له لۆگۆی ڕوکاری PHP-fusion دا.\nمەکۆکانی وێبچن » PHP-Fusion » هه‌ڵه‌یه‌ک له لۆگۆی ڕوکاری PHP-fusion دا.\n1 بابه‌ته‌كانی yousif 2012-04-01 19:33:20\nبابه‌ت: هه‌ڵه‌یه‌ک له لۆگۆی ڕوکاری PHP-fusion دا.\nسڵاوتان لێبێت هاوڕێیانی وێبچن، به‌ڕێزان له ڕوکاری ماڵپه‌ڕه‌که‌مدا هه‌ڵه‌یه‌ک هه‌یه بۆته هۆی شاردنه‌وه‌ی لۆگۆی ماڵپه‌ڕ ، له بری لۆگۆی سه‌ره‌کی ماڵپه‌ڕ نوسراوێک ده‌ر ده‌که‌وێت ، دیاره له‌جێی ناوی لۆگۆکه گۆڕاوه به نوسین منیش زۆر هه‌وڵم داوه نازانم ناوی ئه‌و لۆگۆیه له چ په‌ڕه‌یه‌کی سکرێپته‌که‌دایه ، ئه‌مه‌ش وێنه‌یه‌کی هه‌ڵه‌که‌یه.\nسوپاس بۆ هاوکاریتان، چاوتان ماچ ئه‌که‌م.\n2 وه‌ڵامه‌كانی هێدی سه‌رمۆردی 2012-04-02 16:40:29\nوه‌ڵام: هه‌ڵه‌یه‌ک له لۆگۆی ڕوکاری PHP-fusion دا.\nكامه به‌سته‌ری ماڵپه‌ڕه ؟\n3 وه‌ڵامه‌كانی yousif 2012-04-02 19:40:30\nکاکه هێدی ئه‌مه ئه‌دره‌سی ماڵپه‌ره‌که‌یه  http://www.zryannyparsa.com/news.php\n4 وه‌ڵامه‌كانی هێدی سه‌رمۆردی 2012-04-02 20:10:27\nباشه من هیچ لۆگۆیه‌ك به دی ناكه‌م ئایه پیشتر لۆگۆی نیشان ئه‌دا ؟\n5 وه‌ڵامه‌كانی yousif 2012-04-03 00:10:20\nکاکه هێدی به دڵنیایه‌وه لۆگۆی هه‌بوو له نه‌تیجه‌ی ده‌ستکاری کردنه‌وه ئه‌م کێشه‌یه دروست بو ، وه‌ختی خۆی براده‌رێک به نه‌زانی ده‌سکاری کرد ، جا ئه‌شڵێن به‌ردێک نه‌زان بیخاته ئاوه‌وه به 100 زانا ده‌رنایه ،، ئه‌مه به‌سه‌ر من هاتوه ئێستا ..\nله نه‌تیجه‌ی گه‌ڕانێکی زۆر هیچم ده‌ست نه‌که‌وت ناچار له نێو بوخچه‌ی ڕوکاره‌که‌دا ئه‌م دێڕه‌م له نێو کۆده‌کانی them.php ده‌رهێنا . ئه‌مه کۆده‌که‌یه:\necho "\_n".showbanners()."	\_n";\nبه‌ڵام ئه‌مه‌ش چاره‌سه‌ر نیه چونکه لۆگۆ به‌ته‌واوی نامێنێ. هه‌ندێ روکار پشت نابه‌ستن به‌و کۆده‌ی ئاماژه‌م پێداوه چونکه ڕاسته‌وخۆ لۆگۆی تایبه‌ت به روکاره‌که هه‌یه‌و هه‌ر له بوخچه‌ی روکاره‌که‌شدایه به‌ڵام من پێم خۆشه که ئه‌م کێشه‌یه‌ش حل ببێت تا بتوانم سود له ڕوکاره‌کانی تریش وه‌رگرم..\nئه‌مه‌ش نمونه‌ی ئێستایه‌تی دوای لابردنی ئه‌و کۆده‌ی سه‌ره‌وه http://www.zryannyparsa.com/news.php\nسوپاس بۆ وه‌ڵامه‌کانت کاکه هێدی گیان.\n6 وه‌ڵامه‌كانی هێدی سه‌رمۆردی 2012-04-03 17:07:53\nناوی ڕووكار چی یه ؟\n7 وه‌ڵامه‌كانی yousif 2012-04-04 18:30:34\nکاکه هێدی ئه‌مه ناوی ڕوکاره‌که‌یه (Similitude06)


جوتیار عادل: ئەنجومەنی وەزیران ئیدانەی سووکایەتییكردن به ئاڵای پیرۆزی کوردستانی كرد\n"گفتوگۆ دەربارەی پێشهاتە سیاسییەکانی عێراق دوای هەڵبژاردنی ئەنجومەنی نوێنەران و پەیامی هەرێمی کوردستان بۆ لایەنە سیاسییەکان کرا"\nKurdistan24 هه‌ولێر 19:13 2021/11/24\nجوتیار عادل / گوته‌بێژی حكومه‌تی هه‌رێمی كوردستان\nکوردستان گوته‌بێژی حكومه‌تی هه‌رێم جوتیار عادل\nجوتیار عادل، گوته‌بێژی حكومه‌تی هه‌رێمی كوردستان له كۆنفڕاسێكی رۆژنامه‌وانیدا رایده‌گه‌یه‌نێت، سه‌رۆكی حكومه‌تی هه‌رێمی كوردستان له كۆبوونه‌وه‌ی ئه‌نجومه‌نی وه‌زیران بڕیاریدا به دابینكردنی پشتیوانییه‌كی دارایی بۆ قوتابیان بۆ باشترکردنی بەشە ناوخۆییەکان و بارودۆخی خوێندکاران و قوتابیانی زانکۆ وپەیمانگەکان.\nگوته‌بێژی حكومه‌تی هه‌رێمی كوردستان رایگه‌یاند، ئەنجومەنی وەزیران بە توندترین شێوە ئیدانە و سەرکۆنەی ئەو بێ ڕێزی و سووکایەتییە دەکات کە لە لایەن هەندێک کەسەوە بەرامبەر ئاڵای پیرۆزی کوردستان کرا ، ڕێکاری یاساییش بەرامبەر ئەنجامدەرانی ئەم سووکایەتییە دەگرێتەبەر.\nراشیگه‌یاند، گفتوگۆ دەربارەی پێشهاتە سیاسییەکانی عێراق دوای هەڵبژاردنی ئەنجومەنی نوێنەران و پەیامی هەرێمی کوردستان بۆ لایەنە سیاسییەکان کرا، کە پێویستە دایەلۆگێکی هێمنانە لە نێوان لایەنەکاندا بکرێت لە پێناو بەرژەوەندی گشتی وڵات، ئەنجومەنی وەزیران جەختی لە بایەخی یەکڕیزیی لایەنە کوردستانییەکان لە بەغدا کردەوە لە پێناوی دابینکردنی ماف وشایستە دەستوورییەکانی هەرێم.\nجه‌مال عه‌بدوڵڵا: "عه‌به شه‌كه‌نه‌ی نوێ" و په‌كه‌كه خه‌ریكی موزایه‌ده‌كردنن به پێشمه‌رگه


بورهان شێخ ڕەئوف: ناوچەى کەنداو لەسەر لێوارى جەنگ. – WTARIKURD\nدواى ئەوەى سەرۆکى ئەمریکا دۆناڵد ترەمپ لە ڕێککەوتننامەى (5+1) کشایەوە ساڵى 2017 نەیارانى ئەو هەنگاوەى پاساویان ئەوەبوو کە ئەو هەنگاوە کۆمەڵێک کاردانەوەو ڕووداو بە دواى خۆیدا دەهێنێت لە کۆتاییدا بەرەوە جەنگ دەڕوات ، هەرچەندە لایەنگرانى سەوداو ڕێککەوتننامەکە دان بەودا دەنێین کە ئەو ڕێککەوننامە نموونەیى نەبوو بەڵام کشانەوەى ئەمریکا واتە شکستى ڕێککەوننامەکەو گەڕانەوەى کۆمارى ئیسلامى ئێران بۆ پیتاندنى یۆرانیۆم کە ئەمەش سەرەتایە بۆ بەدەستهێننان و خاوەندارێتى چەکى ئەتۆمى لەلایەن ئێرانەوە.\nنەیارانى ڕێککەوتننامەکەش لە کۆشکى سپى ئەو مەترسى یانە بە هەند وەرناگرن و لەو بڕوایەدان ڕێگا چارەى سەربازى ڕێگەو ئەگەرێکى بەردەستە بۆ وەستاندنى بەرنامەى ئەتۆمى ئێران کە ئەمەش ئەو هەنگاوە یە کە هەمووان لێ ى دەترسن کە پریشکەکەى ببێتە شەڕێک کە هەموو ناوچەکە بگرێتەوەو ئەمریکاش ئەو کات دەبێت بە هێز بەر بە بەرنامەى ئەتۆمى کۆمارى ئیسلامى بگرێت و ئەوەشى تا ئێستا دیارە لەوە ناچێت کاربەدەستانى ئێران بە هێزى نەرم واتە سزاو گەمارۆ بچنە ژێربارى داخوازییەکانىئیدارەى ترەمپەوە.\nبەرەو ئاڵۆزبوون بارگاوى بوونى ناوچەکە بە جەنگ\n1- پۆلینکردنى سوپاى پاسدارانى کۆمارى ئیسلامى ئێران بە تیرۆریست لەلایەن ئەمریکاوە بۆ هەمووانیش ئاشکرایە پاسداران بڕبڕەى پشتى ڕژێمى کۆمارى ئیسلامى ئێرانەو ڕۆڵ و کاریگەرى یەکى فرە گرنگ و دیارى هەیە لە هەموو بوارەکانى سیاسى ئابوورى ئیقلیمى و… تد.\n2- کۆتاییى هێنان بەو هەموو بووردن و چاوپۆشییانەى کە بە هەشت وڵاتى بەخشیبوو دواى ئەکتیف کردنەوەى سزاکان بۆسەر ئێران کە ئەمەش هەنگاوێکى ترى قورسە بۆ ئێران و سەرەتاى ئیفلیج کردنى ئابوورى ئێرانە کە دەخوازن ڕادەى بەرهەمهێننانى نەوتى ئێران بگەیەننە سفر لە کلاتێکدا لە 80% داهاتى ئێران لە سەر نەوتە.\n3- ڕەوانەکردنى کەشتیگەل و فڕۆکە هەڵگرى (ئەبراهەم لینکۆڵن ) و فڕۆکە بۆمب هاوێژە زەبەلاحەکان ( B 52) بۆ ناوچەى کەنداو و ڕۆژهەڵات ناوین هەموو ئەمانە مەسجى ڕوون و ئاشکران تێچووى ئەمانە قورسن بە تایبەتى بۆ سەرۆک ترەمپ کە پاشخانێکى بزنسى هەیە و هەموو شتێک بە بیرى قازانج و زیان لە یەک دەداتەوە و هیچ هەنگاوێک بە خۆڕایى و بێ ئامانج و ئاکام لەوەناچێت بنێت.\nلە بەرامبەریشدا ئێران چ دەکات؟\nئەوەى تا ئێستا لە ئێران بەدەى دەکرێت لە سەرئاستى حکومەت و دامەزراوەى ڕەهبەرى کە خوودى ئایەتوڵا عەلى خامنەئى خاوەنى دوا بڕیارە تێیدا نەچوونەتە ژێر بارى هیچ یەکێک لەو هەڕەشەو سزا توندانە ى کە وەکو ترەمپ دەڵێت تائێستا لەوێنەى نەبووە لە جیهاندا بۆ توندىو قوورسى، بەڵکو هەڵوێستەکانی ئێران ڕەقتروتوندتر بوون و سەرۆکى ئێران حەسەن ڕۆحانى وڵاتە ئەوروپیە بەشداربووەکانى ڕێککوتننامەکەى ئاگادار کردەوە و مۆڵەتى شەست ڕۆژى پێدان ئەگەر پاند نەبن بە ئیلتیزامەکانیان بۆ پاراستنى بەرژەوندییەکانى وڵاتەکەى ئەوە دواى ئەو ماوە دەست دەکەنەوە بە پیتاندنى یۆرانیۆم.\nلە کاتێکدا بە بۆچوونى من زۆرێکى تر لە چاودێرانى دۆخى ناوچەکە زۆر ئەستەمە لەو ماوە کورتەدا بتوانرێت هیچ هەنگاوێک بەو ئاڕاستەدا بنرێت.\nهەر دواى ئەو بڕیارەى ئێران چوار کەشتى نەوت هەڵگرى ئیماراتى لە کەنداوى عومان کەوتنە بەر هێرش و پەلامارى تێکدەرانە و دواى ئەوەش دامەزراوەنەوتییەکانى عەرەبستانى سعوودیە کە لە ڕۆژهەڵاتى ئەو وڵاتەوە نەوت بۆ ڕۆژئاواى دەگوێزنەوە کەوتنە بەر هێرشى فڕۆکەى بێ فڕۆکەوانى جۆرى دەروون کە ئەمە لەلایەن حووسیەکانى یەمەنەوە ئەنجامدرا ئاشکرایە، بەڵام کردەوەکەى ترى پەلامارى کەشتییەکان تائێستا ئێران سەرکۆنەى دەکات و بەکارى ئاژەوەگێڕى ناوى دەبات و لێکۆڵینەوەکان بەردەوامن بۆ دیاریکردنى ئەنجام دەرانى.\nلە کۆتاییدا دەبێت بپرسین لە ئاوا بارودۆخێکى بارگاوى و پڕململانێ ى پڕ لە گومان و نەمبوونى متمانە دەستوەردان و بەرژەوندى جیاواز و ناکۆکى ئتنیکى و تائیفى دەبێت چاوەڕوانى چى بین من هیوادارم هەڵە بم .


ژنان Archives - Page 3 of 3 - Ahmad Eskandari\nژنان / وتار\nبو فستیواڵی مه‌ستووره‌ی کوردستانی\nهه‌ولێر رۆژانی 8-10 December 2005به‌ڵێ بۆ مرۆڤ‌سالاری بۆ ئازادی‌و بۆ هۆشیاری! له کۆمه‌ڵگای یه‌کساندا پیاوان براوه‌ن!واباوه که باسی به‌رابه‌ری‌و یه‌کسانی له‌کۆمه‌ڵگادا به‌پرسی ژنان بژمێردرێت. له‌کاتێکدا که یه‌کسانی و هه‌بوونی مافی وه‌ک‌یه‌ک له بنه‌ماسه‌ره‌کییه‌کانی کۆمه‌ڵگای مه‌ده‌نییه‌و له‌هه‌موو به‌ڵگه‌نامه نێونه‌ته‌وه‌ییه‌کاندا جه‌ختیان له‌سه‌رکراوه. سه‌ره‌رای ئه‌وه‌ش وانیشانده‌درێت که گوایه جێ‌به‌جێ نه‌بوونی ئه‌ومافانه کێشه‌ی خودی…\nكانونی یه‌كه‌م 10, 2005\nژنان / وەرگێڕان\nConvention on the Elemination of All forms of Discrimination against Women (CEDAW) پێشه‌کییه‌ک بۆ وه‌ڕگێڕانی کوردی: کۆڕی گشتی نه‌ته‌وه یه‌کگرتووه‌کان له 107 ه‌مین کۆبوونه‌وه‌ی خۆی له ڕۆژی 1979/12/18دا به په‌سندکردنی ئه‌م په‌یماننامه‌یه هه‌نگاوێکی گرینگی هه‌ڵێنا به‌ره‌و وه‌دیهێنانی مافی یه‌کسان بۆ ژنان‌و پیاوان و هه‌روه‌ها بۆ به‌گژاچوونی هه‌موو چه‌شنه سته‌مێک له‌دژی ژنان. ئه‌م په‌یماننامه‌یه هه‌موو بواره‌کانی…\nئه‌یلول 1, 2002